Brnabić: Srbija u svetskom vrhu po broju žena u Skupštini i Vladi - Politika - Dnevni list Danas\nPočetna » Politika » Brnabić: Srbija u svetskom vrhu po broju žena u Skupštini i Vladi\nBrnabić: Srbija u svetskom vrhu po broju žena u Skupštini i Vladi\nFoto: FoNet/ Vlada Slobodan Miljević\nPremijerka Ana Brnabić ocenila je da se Srbija nalazi u evropskom i svetskom vrhu po broju žena u vlasti, da je napravila ogroman iskorak kada je reč o rodnoj ravnopravnosti, ali da Vlada kontinuirano radi na tome da položaj žena bude još bolji.\nBrnabić je istakla da Srbija nije među najboljima samo kada je reč o broju žena u vladi i broju narodnih poslanica, već da je sve više žena i na čelu gradova i opština, a kao dobar primer istakla je i da je već dugo guverner Narodne banke Srbije žena.\nPremijerka je u pauzi Konferencije Ženske parlamentarne mreže o stanju rodne ravnopravnosti u Skupštini Srbije najavila da će uskoro biti poslat na usvajanje predlog zakona o rodnoj ravnopravnosti kao i strategija o rodnoj ravnopravnosti i strategija o sprečavanju nasilja prema ženama.\nPredsednik Skupštine Srbije Ivica Dačić izjavio je da je Ženska parlamentarna mreža jedno od najvažnijih tela skupštine koja je u osam godina postojanja pokazala da može da bude lider društvenog pokreta u čijem je središtu odbrana i unapređenje prava žena i iskorenjivanje svakog vida nasilja.\n„Naša je obaveza da institucionalno štitimo prava žena, imamo dobre zakone i mrežu institucija, ali posao nije obavljen sve dok se jedna žena smatra da je diskriminisana ugrožena ili podređena”, rekao je Dačić.\nOn je pružio podršku mladim glumicama koje su prijavile nasilje i rekao da njihova hrabrost da o tome progovore „zaslužuje najdublje poštovanje”.\nU Skupštini Srbije na konferenciji pod nazivom „Hrabrost je ženskog roda na kojoj pored poslanica učestvuju i ministarke Zorana Mihajlović, Maja Gojković i Gordana Čomić.\nAna BrnabićSkupština SrbijeVlada SrbijeBeograd\nPolitika • 26.09.2021. 23:28\nPredsednik Srbije Aleksandar Vučić kazao je da Srbija trupama neće ugroziti ni na koji način, da će u slučaju početka sukoba na Kosovu i Metohiji čekati reakciju NATO 24 sata, i da će tek ako se tada "nastavi pogrom reagovati i sprečiti ono što se dešavalo devedesetih ili 2004. godine".\nPolitika • 26.09.2021. 23:00\nNegotin je za vlasti u Beogradu zaboravljena ruska gubernija\n„Bilbordi u Negotinu su već oblepljeni Vučićevim likom, a...\nPolitika • 26.09.2021. 22:35\nVučić povodom Vidojkovićevih reči: Političari dužni da trpe kritiku ili težu reč, ali ne i takve psovke\nPredsednik Srbije Aleksandar Vučić večeras je, komentarišući psovke koje...\nPolitika • 26.09.2021. 18:00\nNemoguće je da Vučić i Kurti sami, bez pomoći...


Gradski rivali u osmini finala Kupa Srbije - Voša i Proleter traže prolaz u narednu fazu takmičenja\nIzvor: Radio 021, 25.Nov.2020, 14:57\nFudbaleri Vojvodine i Proletera sastaće se u četvrtak, na "Karađorđu", u utakmici osmine finala Kupa Srbije.\nGradski derbi biće i jedan od najzanimljivijih mečeva ove faze takmičenja, s obzirom na dobre partije oba tima u Superligi Srbije.\nPrema rečima pomoćnog trenera Vojvodine Dragana Šarca, crveno-bele posle derbija protiv Crvene zvezde očekuje još jedan težak meč, u kojem će ulog biti plasman među osam najboljih timova u Kupu Srbije.\n"Očekuje >> Pročitaj celu vest na sajtu Radio 021 << nas teška utakmica, koja je derbi Novog Sada. Proleter je pokazao da igra dobar fudbal ove sezone i deli četvrto mesto sa Čukaričkim. S pravom su na toj poziciji, jer imaju dobar i kvalitetan tim, isti od prošle godine, ali pojačan sa nekoliko igrača. Imaju brzinu po krilnim pozicijama i jakog, stamenog špica u napadu, a iza iskusnog Babića, te mislim da im je najjači adut ta tranzicija iz odbrane u napad", kaže Šarac.\nIpak, u redovima osvajača Kupa veruju da će izboriti plasman u četvrtfinale.\n"Pokušaćemo da prođemo u narednu fazu takmičenja i definitivno ćemo dati sve od sebe, iako imamo malih kadrovskih problema. Naš golman Simić je i dalje povređen, Saničanin je zadobio povredu zadnje lože tokom reprezentativnih nastupa za Bosnu i Hercegovinu, a Mirko Topić ima povredu prednje lože već 7-10 dana, tako da smo bez njih na ovoj, a sigurno i na narednoj utakmici protiv Radničkog", ističe Šarac.\nUprkos tome što sa Čukaričkim i Spartakom deli četvrto, peto i šesto mesto na tabeli, Proleter je ove sezone postigao samo 14 golova u prvenstvu.\n"Ne daju mnogo golova, ali ih ni ne primaju mnogo. Pozadi imaju iskusne igrače, a došao im je i desni bek Brana Milošević, koji je nekada igrao u Radu, čime su popunili poziciju na desnoj strani. Očekuje nas tvrda utakmica, u kojoj će sigurno neki detalji uticati na konačan ishod, a nadam se da će oni prevagnuti u našu korist i da ćemo proći u dalji tok takmičenja", izjavio je Šarac.\nUtakmica između Proletera i Vojvodine igra se sutra u 16 časova na "Karađorđu", uz direktan prenos na prvom kanalu televizije Arena sport.\nSportske.net: Radnički kreće put Beograda, u Kupu bez prava na grešku!\nJužneVesti.com: Radnik dočekuje Čukarički u osmini finala Kupa\nRTS: Počinje osmina finala Kupa Srbije\nB92: Partizan se "kockao", ali preživeo " heroj je Asano VIDEO


Srpski teniser Laslo Đere poražen je u drugom kolu turnira u Adelejdu Laslo Đere uspeo je da dobije jedan meč na turniru u Adelejdu, a u drugom pretrpeo je poraz. Srpskog tenisera u osmini finala nadigrao je Južnoafrikanac Lojd Džordž Haris u dva seta - 7:6 (7:5), 6:3. Đere, 39.\nĐere, koji je trenutno 39. teniser sveta, otpor je pružio u prvom setu, dok je 91. igrač na ATP listi rutinski dobio drugi set i posle sat i 44 minuta igre, izborio je plasman u četvrfinale. Harisov naredni rival biće Španac Pablo Karenjo Busta.\nPoraz Đerea u drugom kolu Adelejda\nSrpski teniser Laslo Đere poražen je u drugom kolu turnira u Adelajdu od Južnoafrikanca Lojda Džordža Harisa 7:6 (7-5), ...\nĐere pao u drugom setu protiv Herisa\nLaslo Đere izgubio je 2:0 od Lojda Herisa u osmini finala ATP turnira u Adelajdu. Po setovima je bilo 7:6 i 6:3. U prvom setu koji je trajao 57 minuta nije bilo niti jedne brejk lopte. Oba igrača su odlično servirala, a ni u jednom gemu se nije došlo ni do rezultata 40:40.\nĐere bez četvrtfinala turnira u Adelejdu\nSrpski teniser Laslo Đere nije uspeo da se plasira u četvrtfinale turnira u Adelejdu, pošto je prošle noći izgubio od Lojda Herisa iz Južne Afrike sa 6:7, 3:6. Meč Đerea i Herisa, 40. i 91. tenisera sveta, trajao je sat i 44. minuta.\nMARATONSKI POČETAK Đere u osmini finala turnira u Adelajdu\nNaš teniser Laslo Đere pobedom je zakoračio na turniru u australijskom Adelajdu. On je u prvom kolu nadmetanja pobedio 94. igrača sveta, domaćeg takmičara Alekseja Popirina, sa 7:6(3), 3:6, 6:4. Posle ovog trijumfa, za koji mu je bilo potrebno dva sata i 24 minuta nastupa, Đere ...\nBilo je kočenja, ali ipak uspeh\nUz jedan izgubljen set, ipak bitna je pobeda. Srpski teniser Laslo Đere pobedom je zakoračio na turnir u australijskom Adelajdu. On je u prvom kolu nadmetanja pobedio 94. igrača sveta, domaćeg takmičara Alekseja Popirina, sa 7:6(3), 3:6, 6:4.\nATP ADELEJD: Poraz Đerea od Harisa\nSrpski teniser Laslo Ðere poražen je u drugom kolu turnira u Adelajdu od Južnoafrikanca Lojda Džordža Harisa sa 2:0 (7:6, 6:3). Ðere, koji je trenutno 39. teniser sveta, otpor je pružio u prvom setu, dok je 91.\nSrpski teniser Laslo Đere poražen je u drugom kolu turnira u Adelajdu od Južnoafrikanca Lojda Džordža Harisa 7:6 (7-5), 6:3. Đere, koji je trenutno 39. teniser sveta, otpor je pružio u prvom setu, dok je 91. igrač na ATP listi rutinski dobio drugi set i posle sat i 44 minuta ...\nNebo konačno pogledalo australiju!\nSrpski teniser Viktor Troicki startovao je u kvalifikacijama na Australijen Openu! Bio je na pragu pobede, vodio je 6:4, 4:1 ali je zbog jake kiše i nevremena meč morao biti prekinut! Srpski teniser je sjajno igrao, izgleda kao da je u životnoj formi, pa ga u nastavku meča ...\nLaslo Đere bez četvrtfinala na turniru od koga je Đoković odustao!\nSrpski teniser se sada posvećuje samo spremanju za Australijan open Laslo Đere nije uspeo da se plasira u četvrtfinale turnira u Adelejdu , pošto je prošle noći izgubio od Lojda Herisa iz Južne Afrike sa 6:7, 3:6. Meč Đerea i Herisa, 40. i 91. tenisera sveta, trajao je sat i 44.\nPoraz srpskog tenisera: Đere zaustavljen u Adelejdu\nJužnoafrikanac Haris savladao srpskog tenisera. Naredni rival biće mu Španac Busta Srpski teniser Laslo Đere poražen je u drugom kolu turnira u Adelejdu od Južnoafrikanca Lojda Džordža Harisa 7:6 (7-5), 6:3. Đere, koji je trenutno 39.\nĐere eliminisan u Adelejdu od 91. tenisera sveta\nSrpski teniser Laslo Ðere poražen je u drugom kolu turnira u Adelejdu od Južnoafrikanca Lojda Džordža Harisa 7:6 (7-5), 6:3. Ðere, koji je trenutno 39. teniser sveta, otpor je pružio u prvom setu, dok je 91. igrač na ATP listi rutinski dobio drugi set i posle sat i 44 minuta ...\nAdelejd: Ništa od četvrtfinala, Đere ispao od Herisa\nSrbin je šansu imao u prvom setu, ali u drugom nije mogao da parira rivalu. Srpski teniser Laslo Đere nije uspeo da se plasira u četvrtfinale turnira u Adelejdu, pošto je prošle noći izgubio od Lojda Herisa iz Južne Afrike sa 6:7, 3:6. Meč Đerea i Herisa, 40. i 91.\nĐere ispao u drugom kolu\nLaslo Đere, srpski teniser, poražen je u drugom kolu turnira u Adelajdu od Južnoafrikanca Lojda Džordža Harisa 7:6 (7-5), 6:3. Đere, koji je trenutno 39. teniser sveta, otpor je pružio u prvom setu, dok je 91. igrač na ATP listi rutinski dobio drugi set i posle sat i 44 minuta ...


U Domu kulture otvorena izložba „Vlad i Vostok“\nU petak, 10. decembra u Domu kulture opštine Novi Bečej, otvorena je izložba ruskog umetnika Igora Obukhova „Vlad i Vostok“.\nOdržana manifestacija Manić-Tisa 63\nU subotu, 11. decembra 2021. u Novom Bečeju na Tisi, održana je 9. međunarodna ribolovačka – gastro manifestacija “MANIĆ-TISA 63”.\nNovi Bečej: Izložba slika „Vlad i Vostok“ Igora Obukhova\nIzložba ruskog umetnika Igora Obukhova iz Vladivostoka za ljubitelje ruske kulture i istorije otvara se u petak 10. decembra u Domu kulture opštine Novi Bečej sa početkom u 18:30 sati.\nNika Ivančić i Marta Bereš pobednice 9 Be:femona\nNagrada 9. Be:femona za najbolju monodramu jednoglasnom odlukom stručnog žirija dodeljena je ravnopravno Niki Ivančić za predstavu „Kabare Valeska“ u režiji Edvina Liverića i Marti Bereš za „Béres Márta one girl show“ u režija Andraša Urbana.\nKomedija „Siroti mali hrčki“ oduševila novobečejsku publiku\nU Domu kulture opštine Novi Bečej, odigrana je komedija „Siroti mali hrčki“ u izvođenju Narodnog pozorišta iz Kikinde.\nSatirična komedija „Siroti mali hrčki” u četvrtak u Domu kulture opštine Novi Bečej\nPozorišna predstava, satirična komedija, "SIROTI MALI HRČКI", Narodnog pozorišta Кikinda, gostuje u četvrtak 25. novembra u Domu kulture opštine Novi Bečej.\nNajmlađi glumci za najmlađu publiku - Mjuzikl za decu Svinjar\nU sredu, 17. novembra u pozorišnoj sali Doma kulture opštine Novi Bečej, deca predškolskog i osnovnoškolskog uzrasta odgledali su Mjuzikl za decu "Svinjar", adaptiran po istoimenoj bajci Hansa Кristijana Andersena.\nNovi Bečej: Mjuzikl za decu - Svinjar, sutra u Domu kulture opštine Novi Bečej\nMjuzikl za decu "Svinjar" adaptiran po istoimenoj bajci Hansa Кristijana Andersena odigraće se u pozorišnoj sali Doma kulture opštine Novi Bečej u sredu, 17. novembra u dva termina, od 9:30 časova i u 11.00 časova.\nNovi Bečej: U utorak otvaranje izložbe Aleksandra S. Markova\nU utorak 16. novembra, od 19:00 časova u Galeriji Selo Doma kulture opštine Novi Bečej, upriličiće se otvaranje izložbe slika autora Aleksandra S. Markova, advokata iz Bečeja.


Prvog radnog dana u nedelji na beogradskim ulicama prisutna je veća frekvencija vozila, a saobraćaj se najsporije odvija na mostovima Gazeli i Pančevcu u pravcu grada.\n- Od Pariske ulice do Karađorđeve stvaraju se velike gužve zbog radova koji se tamo obavljaju, a normalno je da u ovo vreme gužvi ima i u ulicama oko Trga republike zbog tamošnje rekonstrukcije - rekli su iz Beogradskog taksija za "Blic".\nStanje na auto-putu\nAuto-put, Slavija i Brankov most, što je začuđujuće u ovo doba dana popodnevnog špica, funcionišu skoro normalno, nisu prisutna veća zadržavanja.\nPOPODNEVNI ŠPIC Gužve na mostovima, autoputu i bulevarima\nNOVOBEOGRAĐANI U ŠOKU Na banderi u Bloku 45 osvanula figura RASPEĆA ISUSA HRISTA, nadležni je brže-bolje skinuli (FOTO)\nVesić: Prosečna plata u martu u Beogradu je bila 634 EVRA\nU Beogradu je prosečna plata u martu ove godine bila 634 evra što je više u odnosu na januar kada je iznosila 627 evra i februar kada je bila 614 evra, izjavio je danas zamenik gradonačelnika Goran Vesić.\nStanari Bloka 45, ali i svi sugrađani koji su danas prolazili ovim delom grada, bili su šokirani kada su na jednoj od raskrsnica u Ulici Jurija Gagarina, na stubu na kojem je postavljen veliki broj saobraćajnih kamera, nakačena maketa raspeća Isusa Hrista od kartona!\nNova sanitarna DEPONIJA U VINČI biće gotova do kraja godine, a ceo projekat vredan 370 miliona evra 2022.\nIzvođenje građevinskih radova na deponiji Vinča je u punom jeku, a finansijska konstrukcija projekta za kreditnu liniju od 290 miliona evra uspešno je zatvorena, saopštio je danas EBRD.\nZbog onih koji kažu "NEĆE VIRUS MENE" mnogi od gradskog prevoza i odustaju: Vozili smo se autobusom i, da, neodgovornih ljudi ima puno\nSunčano prepodne na jednoj od većih autobuskih okretnica u Beogradu nije izgledalo kao nekih prethodnih dana, iako je danas zvanično sa radom počeo gradski saobraćajni prevoz. Posle više od mesec dana pauze i vanrednih mera uvedenih zbog korona virusa autobusi, tramvaji i trolejbusi su ponovo na ulicama prestonice.\nUDES NA SLAVIJI Dve osobe povređene u sudaru taksija i autobusa\nU sudaru taksi vozila i autobusa gradskog prevoza koji se dogodio u Bulevaru oslobođenja, nedaleko od Slavije oko 7.00 sati jutros povređene su dve osobe, potvrđeno je za "Blic" iz MUP-a.\nOtkriveno ko je POSTAVIO RASPEĆE ISUSA HRISTA na Novom Beogradu, reč je o POZNATOM sugrađaninu (VIDEO)\nMaketa raspeća Isusa Hrista od kartona koja je jutros bila postavljena na jednoj od raskrsnica u Ulici Jurija Gagarina, te ubrzo sklonjena od strane policije i nadležnih gradskih preduzeća, izazvala je buru reakcija i komentara, a sada je otkriveno i ko je autor.\n(VIDEO) BEOGRAD IZ VAZDUHA Ovako protiče prvi vikend od ukidanja vanrednog stanja\nPrvi vikend nakon skoro dva meseca od ukidanja vanrednog stanja Beograđani su dočekali u dobrom raspoloženju, kako zbog toga što se stvari polako vraćaju u normalu, tako i zbog lepog vremena koje je izmamilo veliki broj ljudi na ulice. Evo kako je izgledala prestonica danas:\nNoćni život: Koncerti, kubansko veče plesa i reperi sinoć u beogradskim klubovima\nBaštom SKC-a orili su se sinoć hitovi Vlade Divljana i "Ljetneg kino Big Band" , dobar štimung bio je i u klubu Gaučosi gde su ljubitelji plesa mogli da pokažu svoje veštine. Jednako dobra atmosfera bila je i na beogradskim splavovima "Povetarac", "Sound", "Jacht Jocker" kao i na novootvorenom splavu "Šlep".\nBEBI BUM U VIŠEGRADSKOJ Duplo više beba nego pre izbijanja epidemije korona virusa, a ovo je RAZLOG\nDirektor Klinike za ginekologiju i akušerstvo Kliničkog centra Srbije Aleksandar Stefanović izjavio je da je u poslednjih mesec i po dana, koliko traje vanredna situacija zbog epidemije korona virusa, u toj ustanovi skoro duplo uvećan broj porodjaja nego što je to bio slučaj pre epidemije korona virusa.\nTROTINETI SA KANTOM, ČETKOM I METLOM Beogradski komunalci od danas čiste ulice opremljeni kao nikada do sad (FOTO)\nKomunalni radnici će od danas ulice prestonice čistiti brže i efikasnije uz pomoć novih, modernih elektro-trotineta koji su opremljeni sredstvima za čišćenje, ali i pranje pešačkih zona.\nU dve saobraćajke lakše povređeno dvoje ljudi\nU Beogradu su se noćas dogodile dve saobraćajne nezgode u kojima su dve osobe zadobile lakše telesne povrede, rekla je jutros Tanjugu portparolka Hitne pomoći Nada Macura.\n"KVIZ NA BLIC" Da li znate kako se piše ime vaše ulice?\nŽivite li u Braće Baruh ili u Ulici Braće Baruha? Mnoge ulice u srpskoj prestonici imaju table sa pogrešnim imenima, nekima fali slovo, neka prezimena menjaju pol osobe, pa je tako Ulica Sanje Živanovića, greškom napisana kao Sanje Živanović.\nZidali na divlje višespratnice po Surčinu i Zemunu, pa dobili USLOVNE ZATVORSKE KAZNE\nPo nalogu Trećeg osnovnog tužilaštva u Beogradu u protekla dva dana bila su uhapšena četvorica nelegalnih graditelja u Zemunu i Surčinu koji su priznali krivicu, zaključili sporazume sa tužilaštvom i već su osudjeni na uslovne zatvorske kazne i novčane kazne.\nDinar prema evru bez oscilacija, kurs sutra 117,5965\nSZO: Zadržati mere da se ne bi pojavio "drugi vrhunac"


Sa poslednjeg samita lidera EU i država Zapadnog Balkana 15. maja 2018. u Sofiji. Samit u Zagrebu, zbog pandemije, biće održan putem video linka.\nEvropska unija (EU) će na zagrebačkom samitu, sutra (sreda, 6. maj) izraziti, “nedvosmislenu podršku evropskoj perspektivi Zapadnog Balkana”, ali će među porukama izostati potvrda o potpunoj integraciji zemalja regiona u EU.\nPrema saznanjima Radija Slobodna Evropa (RSE), skeptične zemlje poput Francuske i Holandije su odbile da se u završnom dokumentu “ojača” jezik o perspektivi punopravnog članstva regiona.\nKako su za RSE potvrdili diplomatski izvori, i Nemačka nije bila potpuno saglasna sa idejom da se jasno potvrdi perspektiva evropskih integracija, a obrazloženo je time što zagrebački samit nije okupljanje koje će se baviti proširenjem, pa se stoga “blaga poruka” o evropskoj perspektivi, smatra dovoljnom za ovaj događaj.\nZagrebački samit će biti održan 6. maja putem videa\nZagrebački samit će se održati tačno dve godine nakon samita u Sofiji gde takođe nije bilo konkretne poruke o budućem proširenju EU na Zapadni Balkan.\nJedina formalna potvrda o evropskim integracijama zapadnobalkanskih zemalja datira iz 2003. godine, kada je na samitu u Solunu EU potvrdila da su joj vrata otvorena za ceo region.\nIzmeđu Soluna i Sofije, odnosno u periodu od 15 godina, EU nije organizovala samit sa Zapadnim Balkanom.\nIz Zagreba do Zagreba - 20 godina posle\nSimbolika zagrebačkog samita je i ta što se održava dve dekade nakon samita u tom gradu, kada je 2000. godine EU otvorila proces asocijacije i pridruživanja za zemlje Zapadnog Balkana.\nTaj zagrebački samit je održan nakon formalnog okončanja ratova na prostorima bivše Jugoslavije, i neposredno nakon demokratskih promena u nekim zemljama regiona, poput Hrvatske i Srbije.\nHrvatska je kao organizator zagrebačkog samita imala ambiciju, i to najavljivala u više navrata, da ovim susretom otpočne praksu kojom bi se okupljanja na najvišem političkom nivou između EU i Zapadnog Balkana održavala jednom godišnje. U nacrtu završnog dokumenta sa samita nema reference o tom pitanju.\nZagrebački samit će biit održan kao video konferencija 6. maja. Prethodno je planirano da se održi u hrvatskoj prestonici između 6. i 7. maja, te je trebalo predstaviti vrhunac hrvatskog prvog predsedavanja Evropskom unijom – prvog u istoriji ove države koja je ušla u EU 2013. godine.\nMeđutim, okolnosti nastale zbog pojave korona virusa onemogućile su održavanje samita u Zagrebu, stoga će svi lideri raspravljati virtuelno.\nPomoć regionu uslovljena reformama\nZagrebačka deklaracija, između ostalog ističe neophodnost da se lideri Zapadnog Balkana “strogo pridržavaju temeljnih vrednosti, demokratskih principa i vladavine zakona, uključujući posebne, vanredne mere za zaustavljanje pandemije koronavirusa”. Deklaraciju će, inače, usvojiti lideri EU, a lideri regiona se usklađuju sa njom.\nSa sastanka će biti upućena i poruka oko finansijske podrške EU za region zbog situacije sa korona virusom, koja je do sada dostigla cifru od 3,3 miljarde eura.\nŠefovi država i vlada zemalja EU će takođe pozvati Evropsku komisiju (EK) da na jesen izađe sa snažnim investicionim planom za Zapadni Balkan, koji ima za cilj ponovno pokretanje ekonomija, istovremeno poboljšavajući konkurentnost njihovih ekonomija, kako bi ih što bolje povezali unutar regiona i EU.\nEU priprema finansijski paket za Zapadni Balkan, na jesen investicioni plan\nDok će EU potvrditi da će intenzivirati angažovanje na Zapadnom Balkanu, kako bi pomogla, političkoj, ekonomskoj i socijalnoj transformaciji regiona, ipak ova posvećenost neće biti bezuslovna.\nŠta se očekuje od država Zapadnog Balkana?\nOd lidera regiona se očekuje da podrže evropske vrednosti i principe i sprovedu neophodne reforme, kako se kaže, temeljno i energično.\n“Povećana pomoć EU biće vezana za opipljiv napredak u vladavini zakona i društveno-ekonomskim reformama, kao i za pridržavanje vrednosti, pravila i standarda EU”, upozoriće lideri EU.\nLideri EU će zapadnobalkanskim kolegama naglasiti neophodnost “jačih angažovanja i solidnih dokaza” u borbi protiv organizovanog kriminala i korupcije. Rezultati u ovoj borbi, kako stoji u nacrtu zagrebačke deklaracije, ključni su za političku i socio-ekonomsku transformaciju regiona, što je, kako se navodi, u najboljem interesu građana Zapadnog Balkana.\nPoziv za rešavanje svih bilateralnih sporova u regionu\nSa zagrebačkog samita će EU ponoviti poziv za rešavanje svih bilteralnih sporova u regionu, kao i implementaciju već postignutih sporazuma u ovom kontekstu.\n“Daljnji i odlučni napori moraju biti posvećeni pomirenju i regionalnoj stabilnosti, kao i pronalaženju i primeni konačnih, inkluzivnih i obavezujućih rešenja za bilateralne sporove među partnerima i pitanja koja su ukorenjena u nasljeđe prošlosti, u skladu sa međunarodnim pravom i utvrđenim principima, uključujući sporazum o pitanjima sukcesije”, poručiće lideri EU na kraju samita.\nS tim u vezi, svi će pozdraviti imenovanje Mirlosava Lajčaka na mesto specijalnog predstavnika EU za dijalog između Beograda i Prištine i regionalna pitanja na Zapadnom Balkanu.\nEU će i ovom prilikom zatražiti od zemalja u regionu, da napreduju ka poptunom usklađivanju sa evropskom spoljnom politikom, “posebno oko onih stvari oko kojih su u pitanju glavni zajednički interesi, i prema tome postupati”.\nEK bez odgovora o pomoći Z. Balkanu na zagrebačkom samitu


Prebrojani glasovi u 30 kosovskih opština – ubedljiva pobeda Srpske liste – GLAS SRBIJE\n19 октобра, 2021 Glas Srbije Aktuelno, Kosovo, Politika, Vesti 0\nCentralna izborna komisija završila je prebrojavanje izbornih glasova u 30 kosovskih opština, a prema prvim preliminarnim podacima uočljiva je ubedljiva pobeda kandidata Srpske liste, dok će drugi izborni krug od 10 srpskih opština biti održan samo u Klokotu, gde je kandidat ove koalicije u značajnoj prednosti u odnosu na svog protivkandidata Strahinju Spasića.\nU Leposaviću je kandidat Srpske liste Zoran Todić, po podacima CIK pobedio sa 97,85 odsto glasova, a u Novom Brdu Saša Milošević iz iste koalicije sa 64,09 odsto glasova.\nDalibor Jevtić, potpredsednik Srpske liste pobedio je u Štrpcu sa 59,36 odsto glasova, a u Zubinom Potoku Srđan Vulović takođe kandidat Srpske liste dobio je 83,49 odsto glasova.\nU Zvečanu je pobedu odneo Dragiša Milović, Srpska lista, sa 98,45 odsto, a u Gračanici Ljiljana Šubarić iz iste koalicije dobila je 77,71 odsto.\nU Ranilugu pobedu je odnela Katarina Ristić-Ilić sa Srpske liste pobedila je, kako navodi prištinska Koha, bez premca, a u Partešu Dragan Petković sa Srpske liste dobio je 75,20 odsto glasova.\nU Klokotu je Srpska lista Vladan Bogdanović dobio 41,45 odsto, dok je GI SNS Strahinja Spasić dobio 36,14 odsto, pa će u ovoj opštini biti održan drugi izborni krug.\nU Severnoj Mitrovici Milan Radojević dobio je 91,33 odsto glasova.\nNa sajtu CIK-a su objavljeni rezultati prema kojima su u prvom krugu pobedili kandidati: Dečane (Alijansa za budućnost Kosova), Južna Mitrovica (Demokratska partija Kosova), Leposavić (Srpska lista), Lipljan (Demokratski savez Kosova), Novo Brdo (Srpska lista), Peć (Demokratski savez Kosova), Štrpce (Srpska lista), Suva Reka (Alijansa za budućnost Kosova), Uroševac (Demokratska partija Kosova), Zubin Potok (Srpska lista), Zvečan (Srpska lista), Đenaral Janković (Demokratska partija Kosova), Gračanica (Srpska lista), Ranilug (Srpska lista), Parteš (Srpska lista), Severna Mitrovica (Srpska lista), Srbica (Demokratska partija Kosova).\nU drugom krugu gradonačelnici će biti izabrani u svim većim opštinama, osim u južnom delu Mitrovice i Peći, odnosno posle drugog kruga znaće se gradonačelnici Prištine, Đakovice, Orahovca, Gnjilana, Dragaša, Kline, Kamenice, Podujeva, Prizrena, Vitine, Vučitrna, Mališeva, Junika, Mamuša, Glogovca, Klokota, Istoka, Štimlja, Obilića, Kosova Polja i Kačanika.\nDirektor Kancelarije za KIM Petar Petković izjavio je danas da je ubedljiva pobeda Srpske liste na lokalnim izborima na KIM pokazala koliko je važno da srpski narod bude jedinstven, koliko veruje Srbiji i njenom predsedniku Aleksandru Vučiću, ali i kakav je naš odnos prema Briselskom sporazumu, odnosno formiranju ZSO.\n„Kako je bila snažna i ubedljiva pobeda SL neka svi znaju da će takav biti snažan odgovor i srpskog naroda i Srpske liste ako se ne formira ZSO. Ukoliko se u novembru to pitanje ne pokrene biće snažan i ubedljiv odgovor. Srbi će izaći iz svojih institucija na severu pokrajine“, rekao je Petković na konferenciji za medije u Vladi Srbije.\nOn je istakao da je izlaznost u srpskim sredinama bila veća nego pre četiri godine što, kako je rekao, pokazuje da srpski narod veruje Srbiji i njenom predsedniku Aleksandru Vučiću i dodao da je pobeda i ostvarena zahvaljujući punoj podršci predsednika Aleksandra Vučića srpskom narodu i Srpskoj listi.\n„Neka dobro razmisle oni koji su podržavali akciju Aljbina Kurtija, jer ne samo da je srpski narod izašao i podržao Srpsku listu, Već su i Albanci kaznili Kurtija zbog njegove sulude politike koju je vodio“, rekao je on.\nGovoreći o rezultatima izbora on je kazao da je u svim sredinama, odnosno u 10 opština, bila znatno veća nego pre četiri godine ali i februarskih izbora.\nTa izlaznost, rekao je bila je cak 30 odsto veća, posebno u Kosovskoj Mitrovici, Zvečanu i Leposaviću gde su pobedili kandidati Srpske liste.\nPetković je izneo i detaljne rezultate po opštinama.\nKandidat Srpske liste za gradonačelnika u severnom delu Kosovske Mitrovice, Milan Radojević, rekao je danas da će masovni izlazak Srba na lokalnim izborima na Kosovu i Metohiji pružiti legitimitet pregovaračkom timu i predsedniku Srbije da se izbore sa osnivanjem Zajednice srpskih opština (ZSO).\nRadojević, koji je pobedio u toj opštini, poručio je da se dovodi u pitanje učešće Srba u kosovskim institucijama, ako ne bude napretka u pregovorima o ZSO.\nRadojević je istakao da je bilo jako teško fokusirati se na izbore kada je 20. septembra došlo do upada specijalnih jedinica na sever Kosova, a već 13. oktobra još jedan napad u kome je ranjen Srećko Sofronijević.\n„Saradnja sa centralnom institucijom u Prištini, da budem iskren, maltene i ne postoji. Njihove akcije su pokazale kakve su njihove namere prema Srbima na KiM“, rekao je Radojević.\nOn je rekao da je situacija u severnom delu Kosovske Mitrovice danas mirna, stabilna, ali da postoji zebnja građana zbog iščekivanja novih poteza vlasti iz Prištine.\n„(Aljbin) Kurti je izgubio na ovim lokalnim izborima, nije osvojio nijednu opštinu. To je težak udarac za njega i njegovu stranku, što se po nekoj stalnoj praksi oslikava udarcem na Srbe“, naveo je Radojević.\nČestitka Ane Brnabić\nPredsednica Vlade Srbije Ana Brnabić čestitala je danas Srpskoj listi pobedu na lokalnim izborima na Kosovu i Metohiji u svih 10 opština sa srpskom većinom, saopšteno je iz Vlade.\n„Srpski narod na Kosovu i Metohiji još jednom je pokazao šta znači jedinstvo, sloga, vera i hrabrost“, navela je Ana Brnabić i poručila da su uprkos svim pritiscima i napadima kojima su izloženi svakodnevno, ostali dosledni politici mira.\nPrema njenim rečima, pobedila je demokratska i pametna politika.\n„Srpskoj listi i celom našem narodu na Kosovu i Metohiji čestitam na dostojanstvu, hrabrosti i upornosti. Vaša politika i vaša snaga su putokaz svima nama kako se bori za svoju zemlju“, istakla je Ana Brnabić.


Kosovo ostaje bez „glave“ - Sputnjik Srbija\n04:58 04 Jun 2020\n14:57 07.02.2018 Preuzmite kraći link\nTrojica kosovskih lidera — Hašim Tači, Kadri Veselji i Ramuš Haradinaj — ponovo su se našli na udaru dela prištinskih medija zbog, kako se navodi, kršenja „državnog protokola“.\nTači: Ništa od priznanja nezavisnosti Kosova\nList „Zeri“ piše da Tači, Haradinaj i Veselji ne poštuju protokol, s obzirom na to da u tom dokumentu piše da oni ne mogu istovremeno da budu na putu van Kosova.\nPredsednik Tači je, međutim, već otputovao u SAD, gde će prisustvovati tradicionalnom Molitvenom doručku, predsedavajući parlamenta Veselji boravi u Hrvatskoj, a Haradinaj, koji je nakon odustajanja od podrške inicijativi za ukidanje Specijalnog suda za zločine tzv. OVK, dobio je američku vizu i, navodi list, „na ivici“ je da i on otputuje u Vašington, piše list „Zeri“.\nList podseća da u Zakonu o državnom protokolu precizno piše da „trojica lidera ne mogu istovremeno biti u inostranstvu“.\nTim protokolom je, kako se navodi, precizno utvrđeno da mora postojati koordinacija između trojice lidera — predsednika, premijera i predsednika Skupštine — kada je reč o službenim putovanjima.\n„Posete su koordinisane tako da njih trojica ne mogu istovremeno da budu u inostranstvu“, navodi se u „Članu 19 Zakona o državnom protokolu“, a nepoštovanje tog dokumenta smatra se neodgovornošću lidera, piše prištinski list.


Selaković: Razgovori sa članovima Predsedništva BiH NISU NIMALO LAKI - Nova Borba\nSelaković: Razgovori sa članovima Predsedništva BiH NISU NIMALO LAKI\nGeneralni sekretar predsednika Srbije Nikola Selaković kaže da razgovori sa trojicom članova Predsedništva BiH nisu nimalo laki, jer su to ljudi sa različitim stavovima.\nNikola Selaković je naveo da je predsednik Aleksandar Vučić čovek od inicijative i da se u tom svetlu odvija i poseta članova Predsedništva BiH.\n"Predsednik Vučić je čovek čiju će politiku jednog dana ceniti kada reč o njenom međunarodnom aspektu kao čoveka od inicijative i u okvirima našeg regionu. U tom svetlu dešava se i ova poseta članova Predsedništva BiH u razgovorima za koje ne možemo da kažemo da su nimalo laki, jer su to razgovori koji se vode sa tri člana Predsedništva BiH, sa trojicom ljudi koji dele različite stavove, ne iste stavove, koje ti stavovi razlikuju", naglasio je Selaković.\nUkazao je da će pored infrastrukture i ekonomije biti reči i o razgraničenju, odnosno utvrđivanju granične linije Srbije i BiH.\nNa pitanje da li neformalni susreti, kao što je sinoćnja radna večera Vučića sa članovima Predsedništva BiH, doprinose da se napeta atmosfera smiri, Selaković kaže da ne zna kada ta atmosfera nije bila tenzična kada je u pitanju BiH.\n"Generalno u poslednje 22 godine, nakon završetka rata u BiH, s vremena na vreme tu se uvek nađu neke tenzije i razmirice na dnevnom redu", rekao je Selaković.\nIpak, dodao je Selaković, o neformalnim susretima u javnosti ne treba govoriti.\n"Predsednik je čovek koji ozbiljno pristupa svakom problemu, naš predsednik je čovek koji sa svakim otvoreno i normalno razgovara, mi ćemo imati razgovore i po pitanju državne granice to je jedno od za nas najvažnijih bilateralnih pitanja", naglasio je Selaković.\nIstakao je da nije preveliki optimista po pitanju rešavanja problema državne granice.\n"Ja nisam preveliki optimista po tom pitanju iako sam siguran da je naša strana, srpska strana, pripremila predloge koji su u septembru mesecu bili i stavovi bošnjačkog člana Predsedništva BiH prilikom predsednikove posete Sarajevu. Predsednik je i tada pokazao želju i volju da se dođe do kompromisnog rešenja. Da li se sa druge strane nešto u međuvremenu promenilo to ćemo danas da vidimo", rekao je Selaković.\nUkazao je na to da se Vučić sinoć, nakon radne večere sa članovima Predsedništva BiH, čuo i sa predsednikom Republike Srpske Miloradom Dodikom.\n"To je važno, jer u razgovorima za vrhom BiH mi svakako ne zanemarujemo ni interes Republike Srpske, zato je taj kontakt bitan", dodao je Selaković.\nNa pitanje da li ovaj susret može da se preokrene smer kretanja u regionu ili je samo jedan predah između sve runde zaoštravanja odnosa, Selaković kaže da se Srbija trudila da se ponaša kao stabilizujući faktor.\n"Mogli ste da vidite u prethodnom periodu da se Srbija trudila da se zaista ponaša kao stabilizujući faktor, da ničim ne provocira, da ne vodi politiku koja će otvarati probleme, koja će stvarati nove probleme i Srbija je to pod predsednikom Vučićem u poslednjih nekoliko godina u dobroj meri pokazala", naveo je Selaković.\nNapomenuo je da će i ovoga puta biti tako, jer je na prvom mestu budućnost našeg naroda, ali i sva tri naroda u BiH.\n"Tako će to biti uveren sam i ovog puta. Mi idemo u susret rešavanju problema, trudimo se da ih rešimo, gledamo ka budućnosti i to je ono nas vezuje i često spremni i da progutamo knedlu, da otćutimo na provokaciju i da nastavimo dalje zato što nam je u interesu budućnost i našeg naroda, ali i sva tri naroda u BiH", istakao je Selaković.\nNaveo je da predsednika Vučića posle posete članova Prededništva BiH, očekuje sastanak sa predsednicima vlada Bugarske, Grčke i Rumunije.\nNakon toga predsednik putuje u Pariz na konferenciju na poziv francuskog predsednika Emanuela Makrona, posle Pariza na Kubu, a nakon toga u posetu predsedniku Rusije Vladimiru Putinu.


U NEGOTINU SUTRA POČINJE VAKCINACIJA PROTIV SEZONSKOG GRIPA | Timočke\nIz Opštinske uprave Negotin saopšteno je da će sutra, 01. oktobra, u negotinskom Zdravstvenom centru početi vakcinacija protiv sezonskog gripa.\n-Kako nas je obavestila Vidosava Paunović – Barbulović, v.d. direktorka ZC Negotin, Zavod za javno zdravlje Timok dostavio je 1.500 doza i ukoliko interesovanje bude veće dostaviće i naknadne doze. Preporuka je da se protiv sezonskog gripa vakcinišu osetljive grupe stanovništva, pacijenti sa hroničnim oboljenjima, starije životne dobi , preko 65 godina, i zdravstveni radnici. Vakcinacija će se vršiti u Službi epidemiologije ZC Negotin, u vremenu od 7 do 15 časova, i potrebno je poneti poslednji lekarski izveštaj. Ukoliko pacijenti imaju povišenu temperaturu i neki drugi simptom gripa potrebno da prvo da prezdrave i onda dođu na vakcinaciju-navodi se u saopštenju.\n← NASTAVLJEN PROJEKAT “JEDRENJE NA DUNAVU”


Festival ekološkog filma od 25. do 27. juna u Danilovgradu - GMIFF 2021\nU Opštini Danilovgrad je danas održana konstitutivna sjednica Savjeta filmskog festivala „Green Montenegro International Film Fest“. Predsjednik savjeta je predsjednik Skupštine opštine Danilovgrad dr Miodrag Đurović, dok su članovi savjeta državni sekretar Ministarstva održivog razvoja i turizma Daliborka Pejović, predsjednik Fondacije „Petrović Njegoš“, princ Nikola Petrović, dr Vukić Pulević, prof. dr Mihailo Burić, predsjednik Savjeta Zelenih Crne Gore Branko Lukovac, nezavisni programski i produkcioni konsultant, direktor “Beldocs-a” Mladen Vušurović, reditelj Gojko Kastratović, glumac Slobodan Marunović i koordinator festivala Blagota Marunović.\nFestival ekološkog filma će se održati u Danilovgradu, u periodu od 25-27. juna 2015. godine, kada će biti prikazani filmovi crnogorske, regionalne, evropske i svjetske produkcije, koji će obuhvatiti aktuelne teme kao što su ekologija, zaštita životne sredine i održivi razvoj.\nProjekat festivala je podržan od strane Ministarstva kulture i Ministarstva održivog razvoja i turizma, a realizuje ga JU Centar za kulturu Danilovgrad, uz podršku Opštine Danilovgrad i u saradnji sa nevladinim organizacijama Montenegrin Universal Theatre i Centrom za multimedijalnu produkciju iz Podgorice.\nIdeja da se Festival ekološkog filma realizuje upravo u Danilovgradu, nastala je iz razloga što je Opština Danilovgrad 2010. godine, u pilot projektu koji su realizovali Vlada Crne Gore i Vlada Holandije, postala prva opština u Crnoj Gori koja je donijela Strategiju održivog razvoja i formirala Lokalni savjet za održivi razvoj. Opština je i tada prepoznata zbog svojih geografskih, prirodnih i privrednih karakteristika, te sve navedeno predstavlja razlog da se Festival ekološkog filma realizuje u takvom ambijentu, odnosno u Danilovgradu.\nSjednicu savjeta je otvorio predsjednik Skupštine opštine Danilovgrad dr Miodrag Đurović, te istakao zadovoljstvo što će festival sa temama kao što su ekologija, održivi razvoj i zaštita životne sredine, biti realizovan upravo u Danilovgradu, sa svim sadržajima koji će isti ponuditi građanima i edukativnom porukom, koja će biti prezentovana tokom tri dana trajanja festivala.\nPredsjednik Opštine Danilovgrad Branislav Đuranović je, u svom izlaganju prisutnim članovima savjeta navedenog festivala, istakao da Opština Danilovgrad podržava realizaciju ovog projekta, koji ima edukativni karakter i značaj u cilju promovisanja koncepta održivog razvoja i zaštite životne sredine. Takođe, ukazao je da je festival usmjeren i na obogaćivanje kulturnih sadržaja i ponude.\nČlanovi savjeta festivala „Green Montenegro International Film Fest“ su prije svega iskazali zadovoljstvo što su dio projekta Festivala ekološkog filma, te istakli da će svojim angažmanom dati podršku realizaciji istog, kao i da će svojim aktivnostima i idejama doprinijeti da navedeni festival ostvari svoj cilj. Takođe, saglasili su se da navedeni festival treba biti prepoznat kao centar „zelenog“ kulturnog identiteta Opštine Danilovgrad i Crne Gore.


Pronaći kvar na modernim automobilima podrazumeva upotrebu specijalizovanih alata. Najčešći je svakako skener kojim se mogu iščitati greške i parametri koji se nalaze u memoriji ECM-ECU modula.\nDijagnostika automobila je kompleksan proces u kome je najvažnije prikupiti što više informacija kako bi se našao UZROK a ne POSLEDICA problema. Testiranje senzora, aktuatora, kao i visokonaponskih delova je najvažniji deo procesa koji Vam može uštedeti dosta novca koji biste mogli potrošiti na zamenu ispravnih delova. Ako ste imali sreće onda ste do sada verovatno samo čuli od nekog prijatelja da je menjao delove nasumično a problem je ostajao, ako ste imali takvo iskustvo onda znate koliko frustrirajuće može biti imati problem koji se ne može dijagnostikovati klasičnom upotrebom skenera.\nNajveći izazov su automobili koji nemaju očigledne greške upisane u memoriji kao ni nelogičnosti u parametrima. Tu se mi razlikujemo od većine ostalih.\nDa bi se ovakve situacije izbegle mi u procesu dijagnostike koristimo više specijalizovanih alata koji mogu izmeriti realno stanje smeše goriva, kvaliteta varnice, dužine ciklusa ubrizgavanja, pritiska turbo punjača kao i oscilacija potpritiska atmosferskih motora.\nDizel motori takodje nisu izbegli elektronsku kontrolu rada motora i sa velikim poboljšanjem koje je Common Rail sistem doneo, doneo je i neke nove probleme u radu dizel motora koji nisu rešivi prostim servisom dizni ili pumpe visokog pritiska.\nNeuspele popravke koje često završe sa isključivanjem EGR ventila ili ukljanjanjem DPF filtera i gašenjem prijavljivanja grešaka su samo maskiranje i ne otklanjaju problem već njegovo rešenje odlažu i povećavaju cenu konačne popravke.


Srbija se povezuje sa sistemom EU digitalnog KOVID sertifikata | Pirot vesti\nPočetna/Gradska hronika/Srbija se povezuje sa sistemom EU digitalnog KOVID sertifikata\nOd danas, 16. novembra 2021. godine, Srbija će biti povezana sa sistemom digitalnih KOVID sertifikata EU. To znači da će srpski sertifikati biti prepoznatljivi u aplikacijama za verifikaciju u EU, ali i u drugim zemljama koje koriste isti sistem. Ovo će pojednostaviti proveru informacija o testiranju, oporavku ili vakcinaciji, a samim tim obezbediti i bezbedno putovanje. Osim toga, digitalni KOVID sertifikat EU biće prepoznatljiv na aplikacijama za verifikaciju u Srbiji.\nDo sada su se 22 zemlje, koje nisu članice EU, pridružile sistemu digitalnih KOVID sertifikata EU, uključujući i Albaniju i Severnu Makedoniju. Dok tehnička strana ne bude potpuno operativna, moglo bi da prođe nekoliko dana dok se IT sistem usaglasi.\nDigitalni KOVID sertifikat EU nije putni dokument te stoga vlasnici srpskog digitalnog KOVID sertifikata ne ostvaruju pravo ulaska u državu članicu EU automatski. Nosioci srpskog sertifikata i dalje moraju da provere da li ispunjavaju uslove za ulazak i da pažljivo provere konkretne uslove koje propisuje država članica njihovog odredišta (uključujući prihvatanje ili neprihvatanje vakcine registrovane na srpskom KOVID sertifikatu). Štaviše, nosioci srpskog sertifikata koji žele da putuju u EU treba pažljivo da provere interna pravila države članice (na primer, zahteve za pristup objektima kao što su hoteli ili restorani u zemlji), pošto se ova pravila mogu razlikovati od jedne zemlje do druge.\nEvropska komisija predložila uvođenje digitalnog zelenog…\nZbog obaveznih covid sertifikata većina ugostitelja radila…\nUlazak u Bugarsku bez covid sertifikata za građane nekoliko…\nevropska unija istaknuto kovid sertifikati\nPriča o dve Srbije – novi dokumentarni serijal na TV Pirot\nDobili aparate vredne 10 miliona dinara


10-05-2016 18:49 Izdvojeno Srbija Politika\nBEOGRAD - Funkcioner DS Balša Božović ocenio je danas da je stav premijera Aleksandra Vučića prema dešavanjima u Savamali znak da su mafija i huligani jači od državnih institucija.\n"Aleksandar Vučić ili stoji iza toga ili se pred njima povlači. Teško je odlučiti koja je opcija gora", naveo je Božović u saopštenju. Božović je ocenio da lične uvrede na njegov račun neće promeniti činjenicu da je premijer danas, kako interpretira njegovu izjavu, potvrdio da ne vidi ništa loše u tome što su huligani sa fantomkama na glavama maltretirali građane, a policija odbila da reaguje. Događajem u Savamali bavi se i Pokret Dosta je bilo, koji traži, pored ostalog, "da se javno definiše ko je u vrhu policije omogućio izvršenje ovog krivičnog dela". U saopštenju dostavljenom medijima se navodi da policija i tužilaštvo, pre svega, treba da odgovore po čijem naređenju policija nije na pozive građana izašla na teren. "Od reagovanja državnih organa u ovom slučaju zavisiće odgovor na pitanje da li je država u vlasti grupe kriminalaca pod fantomkama", navodi se u saopštenju pokreta. Beogradski centar za bezbednosnu politiku (BCBP) smatra da bi, ukoliko se istragom utvrdi da je vrh policije naredio da službenici ne reaguju na pozive građana, ministar policije i vd direktora policije trebalo da budu smenjeni. Incident sa osobama prikrivenim „fantomkama" je otkrio niz sistemskih problema na koje MUP već godinama ne uspeva da odgovori - od upravljanja ljudskim resursima, preko unutrašnje kontrole, do politizacije i još uvek nepostojećeg koncepta policije u zajednici, smatraju u BCBP-u. Izvor: Tanjug\nŽUTA BRUKA U SKUPŠTINI: Božović brutalno uvredio Kinu - Kinezi traže robove u Srbiji! (VIDEO)\nSKANDALOZNA ODLUKA HAŠKOG TRIBUNALA: Branilac Haradinaja sudija u žalbenom procesu Šešelju!


Oslobođena Nađa Savčenko\nOsuđeni ukrajinski vojni pilot Nađa Savčenko stigla je u Kijeve nakon što je razmenjena za dva pritvorena ruska državljanina.\nOna je po povratku ukrajinskim predsedničkim avionom zahvalila svojim pristalicama i obećala da će se boriti za oslobađanje ostalih Ukrajinaca iz pritvora u Rusiji.\n"Da niste digli glas, političari bi ćutali. Suština demokratije je da ljudi mogu da govore i da se čuju. Naš glas kao Ukrajinaca takođe treba da se čuje. Za to plaćamo svojim životima. Učinićemo sve da naš glas nikada ne bude ignorisan”.\nPredsednik Ukrajine Petro Porošenko je danas izjavio da će, na isti način kako je oslobodio Nadežu Savčenko, vratiti poluostrvo Krim koji je Rusija anektirala 2014. godine, kao i istočni deo Ukrajine koji je pod kontrolom proruskih pobunjenika.\n"Kako smo dobili oslobadjanje Nadje, tako ćemo vratiti Donbas i Krim", rekao je Porošenko na kratkoj svečanosti na kojoj je Savčenkovu odlikovao medaljom "Heroja Ukrajine".\nSavčenko (34) je kažnjena sa 22 godine zatvora u Rusiji prošlog meseca po optužbi da je umešana u ubistvo dva ruska novinara na istoku Ukrajine.\nRuski predsednik Vladimir Putin izjavio je danas da je pomilovao Savčenko iz humanitarnih razloga\nRuski mediji su javili da je rodbina nastradalih novinara u martu pozvala Putina da pomiluje Savčenkovu.\nRuski predsednik se sastao sa udovicom novinara Igora Korneljuka i sestrom poginulog novinara Antona Vološina.\n“Neću da se ponovo osvrćem na tragediju u kojoj ste izgubili najmilije. Želim samo da vam zahvalim na vašem stavu i izrazim nadu da će ove odluke dovesti do smanjenja sukoba i izbegavanju sličnih gubitaka koji nikome nisu potrebni”, rekao je Putin.\nSud u Ukrajini proglasio je u aprilu krivim privedene ruske državljane Jevgenija Jerofejeva i Aleksandra Aleksandrova, osudivši ih na 14 godina zatvora zbog terorističkih aktivnosti.\nPorošenko je izjavio ranije da je sa ruskim predsednikom Vladimirom Putinom u telefonskom razgovoru postigao dogovor o formuli za povratak Savčenkove u Ukrajinu.\nEvropska unija i Nemačka pozdravile su danas oslobađanje Savčenko.\nVisoka predstavnica EU za spoljnu politiku i bezbednost Federika Mogerini je istakla da je oslobađanje Savčenko "dugoočekivana dobra vest".\n"Nađa Savčenko je slobodna i ponovo je u Ukrajini. Dugoočekivana dobra vest koju EU proslavalja zajedno s njenom zemljom", objavila je Mogerini na Tviteru.\nNemački ministar spoljnih poslova Frank-Valter Štajnmajer je naveo da je srećan što je Savčenko oslobođena i što joj je omogućeno da se vrati svojoj porodici u Ukrajinu, preneo je AFP.\nŠtajnmajer je trenutno i predsedavajući Organizacijom za evropsku bezbednost i saradnju.


Federacija se vraća potrazi za naftom - Impuls\nObjavljeno: Četvrtak, 15 Mart 2018 08:53\nSARAJEVO - Federalno ministarstvo energije, rudarstva i industrije raspisalo je javni poziv putem kojeg traži stručnog konsultanta Vladi Federacije BiH u izradi tenderske dokumentacije za dodjelu koncesije za istraživanje i eksploataciju nafte i gasa na prostoru Federacije Bosne i Hercegovine.\nVlada FBiH nudi ugovor težak 1,2 miliona maraka za konsultantske usluge, prenosi Nezavisni istraživački centar (Nick). Rok za podnošenje ponuda je 26. april ove godine.\nOvo je drugi poziv gdje ovo ministarstvo traži partnera jer je prethodni završen bezuspješno.\nPrvi je raspisan u avgustu 2017. godine, a tendersku dokumentaciju preuzela su 43 zainteresovana ponuđača, nakon čega je u januaru komisija ministru dostavila zapisnik o pregledu i ocjeni punuda, ali i preporuku o poništenju poziva.\n"Nije dostavljena nijedna prihvatljiva ponuda u određenom krajnjem roku", navodi se u obrazloženju odluke o poništenju.\nPrema riječima Sejfudina Vrapca, profesora na Rudarsko-geološko-građevinskom fakultetu u Tuzli, za istraživanje i eksploataciju nafte u Federaciji BiH potrebno je dosta novca, dok sa druge strane garancija za pronalazak kvalitetne nafte gotovo da ne postoji.\n"Glavna svjetska kompanija za istraživanje i eksploataciju nafte 'Shell', a koja ima ogroman profit, smatra da su istraživanja na ovom prostoru s velikim stepenom rizika, tako da su odgodili ulaganje u ove krajeve i otišli na one prostore gdje je izvjesnije da će se nafta naći. Bez obzira na to koliko imali novaca, gledaćete da ulažete tamo gdje je veća izvjesnost da ćete ostvariti profit, nego da idete tamo gdje su manji izgledi", smatra Vrabac.\nKako nam je rekao, zalihe nafte do sada su ustanovljene samo u Požarnici, kod Tuzle, gdje je prije Drugog svjetskog rata vršena zasad jedina eksploatacija.\n"U ovom stepenu poznavanja geološke građe u BiH je preuranjeno govoriti o količini i kvalitetu nafte. Ništa se ne može procjenjivati bez istražnih radova, a sve što se zasad daje po ovom pitanju je paušalno i bez naučne osnove. Na teritoriji BiH je rađeno tek oko 50 bušotina za istraživanje i stepen istraženosti je vrlo nizak", zaključio je Vrabac.\n"Shell" je inače krajem prošle godine obavijestio resorno ministarstvo o namjeri da se vrate u projekat.\nSaradnja s Vladom Federacije BiH traje od 2011. godine, kada su imali potpisan memorandum o razumijevanju, koji je produžavan i 2013. i 2014, ali ne i 2015, kada su se iznenada povukli.\nMediji su 2016. godine pisali kako su osim ove kompanije za istraživanje "crnog zlata" zainteresovan i naftni giganti poput francuskog "Totala", "Key Petroleuma" iz Australije i "Spectruma" iz Velike Britanije.\nIstraživanja nafte vršena su i u Republici Srpskoj od strane kompanije "Jadran Naftagas", koja je 2011. godine dobila koncesiju u trajanju od 28 godina.\nAmerička naftna kompanija "Amoco" 1989. godine dobila je ekskluzivna prava da istražuje naftu u Bosni i Hercegovini, zajedno sa britanskom konsultantskom kućom "Exploration Consultants Limited".\nTe dvije firme u svom istraživanju otkrile su naftu na sjeveru i jugu BiH. Rat u BiH je ubrzo počeo i spriječio ulaganja u naftna polja i bušenje.


Naslovna/Društvo/Slijedi izrada studije izvodljivosti za tri hidroelektrane\nPredsjednik Vlade Republike Srpske Radovan Višković izjavio je večeras da u narednom periodu treba uraditi studije izvodljivosti za tri hidroelektrane na Bistrici i aplicirati kod banke za finansiranje tog projekta.\nVišković je, nakon što je danas u Pekingu sa Kineskom nacionalnom aero-tehnološkom korporacijom za međunarodni inženjering potpisan sporazum o izgradnji tri hidroelektrane na Bistrici, rekao za RTRS da su precizirani neki rokovi u ugovoru koji definišu da se za šest do devet mjeseci završe sve procedure kako bi se od banke mogao dobiti kredit.\nOva kineska kompanija se obavezala da će o svom trošku obezbijediti studiju opravdanosti izgradnje aerodroma Trebinje, a Višković je najavio da će, ako se ova investicija pokaže opravdanom, sljedeći korak formiranje zajedničkog preduzeća Republike Srpske i Kine koje bi realizovalo taj projekat.\nOn je nakon sastanka sa predstavnicima Industrijske i komercijalne banke Kine rekao da se sada čeka odgovor banke i pripema dokumentacije koja je potrebna za odobravanje finansijskih sredstava, prije svega, za hidroelektrane na Bistrici, jer je njihovom izgradnjom uslovljena i gradnja fabrike cijevi u Foči.\nVišković je sa ministrom energetike i rudarstva Srpske Petrom Đokićem i direktorom preduzeća “Elektroprivreda Republike Srpske” Lukom Petrovićem tri dana boravio u Kini, a rezultat toga su sporazumi o izgradnji tri hidroelektrane na Bistrici, te fabrika cijevi i cementa.\nbanke fabrika Kompanija kredit projekat sporazum Trebinje\nGoran Šarić, hrvatski istoričar: Da Srbi nisu ginuli za Dalmaciju, danas bismo gladovali\nVaskrs da podari mir i da nas ispuni istinskim hrišćanskim vrijednostima\nPromovisan novi helikopter Helikopterskog servisa Republike Srpske (FOTO)\nSpasioci na plažama u RS tek od narednog ljeta?


U američkoj saveznoj državi Vašington održane "korona žurke"?! | Vestinet.rs\nPočetna TEMA DANA\tU američkoj saveznoj državi Vašington održane „korona žurke“?!\nIako su u većini zemalja sveta uvedena ograničenja zbog virusa korona i vlasti apeluju na građane da što manje smanje kontakte, postoje ljudi koji su sigurni da se treba što pre zaraziti kako bi se stekao imunitet. Portal navodi da su u poslednje vreme u SAD održane bar dve „korona žurke“, organizovane s ciljem širenja zaraze.\nKako se navodi, administracija okruga Vola Vola savezne države Vašington saopštila je da su održane „korona žurke“. Prema informacijama lokalnih vlasti, okupljeni na žurci „namerno su dolazili u blizak kontakt sa zaraženom osobom u nadi da će se i oni zaraziti“. Na kraju je kovid 19 dijagnostikovan kod dvoje od 20 ljudi koji su prisustvovali okupljanju. Njihovo stanje nije zahtevalo hospitalizaciju, a vlasti objašnjavaju da je reč o mladim ljudima.\nPrema pisanju portala, administracija tog orkuga saopštila je da su ranije održavane slične „varičela žurke“, na koje su roditelji dovodili nevakcinisanu decu, kako bi se zarazili i prebolovali zarazu.


Odlaganje - Blic Sport\nODLOŽENO Partizan dočekuje Čuku u ponedeljak\nSusret 12. kola domaćeg šampionata između Partizana i Čukaričkog odložen je za jedan dan. Duel dve crno-bele ekipe biće odigran u ponedeljak od 19 časova.\nUtakmice srpskog fudbalskog prvenstva moraju da se odigraju do 30. maja\nDirektor Jelen Superlige Vladimir Bulatović istakao je da utakmice 29. i 30. kolo srpskog nacionalnog prvenstva nije moguće odrediti kada će biti odigrane, ali da šampionat mora biti gotov do 30. maja kada ističe prijava klubova za kvalifikacije za evropska takmičenja.\nSolnok traži odlaganje meča protiv Partizana, crno-beli spremni za kompromis\nKošarkaški klub Solnok zatražio je odlaganje utakmice 24. kola Jadranske lige sa Partizanom zbog obaveza mađarske ekipe u Evoročelendž kupu, a šampion Srbije spreman je da izađe u susret, te će u toku dana biti poznata satnica odigravanja susreta.\nŽensko finale US Opena 2013. u nedelju, muško u ponedeljak\nŽensko finale teniskog gren slema US Open 2013. godine biće odigrano u nedelju, a muško u ponedeljak, odlučili su organizatori poslednjeg gren slem turnira sezone.\nBugarski klubovi traže odlaganje prvenstva\nNajbolji bugarski fudbalski klubovi zatražili su danas odlaganje početka prolećnog dela šampionata zbog loših vremenskih uslova, preneli su lokalni mediji.\nSneg opet upravlja fudbalom u Italiji, dve utakmice već odložene\nVremenske nepogode opet su okovale Italiju, pa je već došlo do prvih odlaganja mečeva 23. kola Serije A.\nUtakmice 19. kola KLS ponovo odložene\nSneg okovao Rim, odložen meč Rome i Intera\nUtakmica 22. kola fudbalskog prvenstva Italije između Rome i Intera odložena je zbog jakih snežnih padavina, saopštili su organizatori meča.\nJSL: Sneg odložio meč Borac - Spartak\nPredsednik takmičarske komisije Zajednice fudbalskih klubova Super lige Branislav Delić rekao je danas da je susret 18. kola između Borca i subotičkog Spartaka, koji je trebalo da se igra u subotu, odložen za 17. mart.


Prvi čovek lebanskih naprednjaka Goran Jović obišao radove na putu Slišane – Caričin grad koje je obećao Aleksandar Vučić – Info Centar Juga\nPrvi čovek lebanskih naprednjaka Goran Jović obišao radove na putu Slišane – Caričin grad koje je obećao Aleksandar Vučić\nGoran Jović, poverenik Srpske napredne stranke u Lebanu obišao je radove, na rekonstrukciji i asfaltiranju puta od Caričinog grada do Slišana, i deo od Slišana do Mijajlice, u društvu načelnika Jablaničkog okruga, Miloša Ćirića, predstavnika lokalne samouprave i nekoliko medijskih kuća. U centru Slišana okupili su se meštani kako bi pozdravili predstavnike vlasti ali su najveću zahvalost izrazili predsedniku Srbije Aleksandru Vučiću koji im je i obećao ovaj put u martu mesecu ove godine prilikom obilaska Caričinog grada.\nGoran Jović, prvi čovek lebanskih naprednjaka kazao je novinarima u Slišanu da će ovaj put, širine 4 metara, dužine 11 kilometara biti završen najkasnije do kraja avgusta meseca. Vrednost radova iznosi 130 miliona dinara.\nJović je ovom prilikom kazao da je ovo asfaltiranje omogućeno ličnim zalaganjem predsednika Srbije Aleksandra Vučića, koji je posetio krajem marta opštinu Lebane. On je dodao da će sa novim asfaltnim putem doći do oživljavanja čitavog ovog kraja, ali i povratka mladih u seosku sredinu gde će moći nesmetano da se bave poljoprivredom, ali i privlačenja stranih investitora. Kako je rekao Jović sa početkom asfaltiranja ovog putnog pravca već je zabeleženo i povećanje cene zemljišta, a i povratak mladih. Do kraja ove godine očekuje se završetak projekta za putni pravac koji povezuje Jablanički i Toplički okrug preko planine Radan.\nKomandant 3. Centra za obuku pukovnik Slađan Cvetković predao dužnost pukovniku Siniši Nikoliću\nVečeras koncert gradskog hora „Justiniana Prima“, dečjeg hora „Pahuljice“ i gudački kvartet „Leđero“\nBojnik Jablanički okrug Jug Srbije Kultura Vesti\n„Bojnički pozorišni dani“ počinju 27.septembra\nMališani u Lebanu posetili Javna preduzeća i ustanove


LDP Vojvodine: Opozvati Vjericu Radetu, zabraniti radikale | Autonomija\nLDP Vojvodine: Opozvati Vjericu Radetu, zabraniti radikale\n"Pokušavaju da politički život i protivnike svedu na brlog i najniže porive"\nPokrajinski odbor Liberalno-demokratske partije (LDP) Vojvodine zatražio je danas da se potpredsednica Skupštine Srbije i Srpske radikalne stranke Vjerica Radeta odmah opozove sa mesta narodne poslanice, zbog uvredljivih izjava upućenih žrtvama genocida u Srebrenici, te da se zabrani rad SRS.\n“Ono što je ona izgovorila povodom smrti žene koja je izgubila najbliže svoje na stratištu Srebrenice (Hatidže Mehmedović, predsednice udruženja ‘Majke Srebrenice’), ispod je svakog civilizacijskog nivoa. Ona je uvredila i građane Srbije, jer predstavlja i njih u parlamentu Srbije”, navodi se u saopštenju za javnost LDP-a.\nDodaje se da Vjerici Radeti treba zabraniti i da se bavi politikom, kao i Srpskoj radikalnoj stranci.\n“Nije prvi put da radikali uvredljivo, primitivno, bez argumenata pokušavaju da politički život i protivnike svedu na brlog i najniže porive”, ukazuje LDP.


DS Vasin: Rekordno zadužena i korumpirana Srbija je Vučićeva Srbija 2025. godine – Veliki Park\nDS Vasin: Rekordno zadužena i korumpirana Srbija je Vučićeva Srbija 2025. godine\n„Planiranim zaduživanjem u narednim godinama Srbija će dostići nezabeležen nivo duga jer će građani naše zemlje dugovati više od 45 milijardi evra. To je Vučićeva Srbija 2025. godine, to je istina i prava slika kako će nam država tada izgledati. Deficit je već sada rekordan i ne moramo da čekamo 2025. godinu, BDP objektivno ne raste, već se temelji se na spoljnom dugu, a režim zadužuje ne samo nas, nego i sve buduće generacije. Jedan od glavnih razloga što postoji opasnost od crnogorskog scenarija i u Srbiji je način kako se dogovaraju, zaključuju i realizuju veliki infrastrukturni projekti,“ izjavio je Miroslav Vasin, predsednik Centra resornih odbora Demokratske stranke i nekadašnji predsednik Vlade AP Vojvodine.\n„Taj model karakteriše uzimanje kredita od strane zemlje, u našem slučaju najčešće Kine, po netransparentnom postupku; ugovaranje cene projektovanja i izgradnje direktnom pogodbom sa firmom iz Kine, bez javne nabavke i uz mnogo nepoznanica, ali i uz uslovljavanje celog projekta angažovanjem podizvođača bliskih vladajućem režimu, po unapred dogovorenim cenama. Tvrdimo da bi svu ovu infrastrukturu bilo moguće realizovati za najmanje duplo manji iznos kad bi postupak bio transparentan i kad bi se primenjivao Zakon o javnim nabavkama, umesto da se stalno zloupotrebljava Zakon koji je osmišljen tako da se ostavi mogućnost da se kroz međudržavne aranžmane postignu povoljniji uslovi, a ne da se pribavi lična korist,“ naglasio je Miroslav Vasin.\n„Podsećam da je 100 kilometara poluatoputa od Novog Sada do Horgoša, za vreme vlade Mirka Cvetkovića, domaći konzorcijum izgradio po ceni od 1 miliona evra po kilometru, da je most kod Beške koštao oko 50 miliona evra, a da je izgradnja tunela koštala između 10-15 miliona evra po kilometru, u zavisnosti od tla. Dakle, nema nikakvog opravdanja za cenu od 606 miliona evra, kao ni za brojne druge poduhvate, poput izgradnje poslednje deonice auto-puta ‘Miloš Veliki’, dužine nepunih osam kilometara i cene od 10 miliona evra po kilometru,“ izjavio je Miroslav Vasin.\n„Izbor projekata ne sme se vršiti biti prema Vučićevom sopstvenom nahođenju, umesto prema ozbiljim studijama i realnim potrebama društva, jer je ovako glavni element odlučivanja upravo koruptivni potencijal projekta, pa stadion može da bude važniji od povećanja budžeta u nauci i kulturi, i to nam može biti ozbiljna prepreka ka ulasku u Evropsku uniju. Režim Aleksandra Vučića mora da počne zaista da vodi računa o našoj deci, kako ih ne bi ostavio u dužničkom ropstvu, pod stranim gospodarima i bez ikakve perspektive,“ izjavio je Miroslav Vasin.\nCategories:\tDruštvo, Kragujevac, Politika, UDARNO-NASLOVNA SLAJDER, Vesti\t/ No Responses / by Milan 24 априла, 2021


FoNet portal :: Pretraga / tagId=28757 / position=1\nTag: nagrada, Pogodaka: 126\nNagrada "Dejan Anastasijević"\nŽiri za godišnju Nagradu za istraživačko novinarstvo "Dejan Anastasijević 2022", koju dodeljuje Nezavisno udruženje novinara Srbije (NUNS), uz podršku ambasade SAD, doneo je odluku o ovogodišnjim nominacijama u tri kategorije: elektronski mediji (TV i radio), onlajn i štampani mediji, saopšteno je danas iz NUNS.\nNagrađen film "Bez"\nSrpski film "Bez", Luke Papića proglašen je za najbolje filmsko ostvarenje 51. Međunarodnog festivala dokumentarnog filma u Nionu.\nPriznanja "Kapetan Miša"\nPriznanja "Kapetan Miša Anastasijević" dodeljuju se laureatima za uspšenost, posvećenost, dobročinstvo, to je priznanje za već učinjeno, ali i motivacija za budući rad, rečeno je danas na dodeli te nagrade u zgradi Rektorata Univerziteta u Beogradu.\nKonkurs za pesničku nagradu\nOsnivači Književne nagrade "Vasko Popa" saopštili su danas da je otvoren konkurs za dodelu Nagrade za najbolju pesničku knjigu objavljenu u 2021. godini.\nNagrade za prevod\nNagrada "Ljubiša Rajić" za najbolji prvi objavljeni prevod iz oblasti književne poezije ili proze dodeljena je danas Tijani Petković i Nađi Parandilović u Udruženju književnika.\nMK grupa dobitnik nagrade\nMK Group je dobitnik prestižne „Diplomacy&Commerce awards“ nagrade za Najbolju Društveno odgovornu kompaniju, koju šestu godinu zaredom dodeljuje Diplomacy&Commerce magazin, saopšteno je danas.\nPriznanje Brankici Janković\nPoverenici za zaštitu ravnopravnosti Brankici Janković danas je, u beogradskom Hotelu Mona plaza, dodeljena nagrada magazina "Diplomasi komerc" za doprinos razvoju društvu u celini.\nNagrada Nikoli Lorencinu\nPomoćnik gradonačelnika Beograda Andreja Mladenović otvorio je večeras u Domu omladine 69. martovski festival dokumentarnog i kratkometražnog filma i profesoru i filmskom stvaraocu Nikoli Lorencinu uručio nagradu za životno delo.\nPriznanje Andrićevom filmu\nFilm"Leto kada sam naučila da letim" u režiji Radivoja Andrića, a zasnovan na istoimenom romanu Jasminke Petrović, osvojio je Nagradu Evropske asocijacije filma za decu koja se dodeljuje najboljem evropskom filmu na festivalu BUFF u Malmeu, saopšteno je danas.\nNominacija za džez nagradu\nDžez pevačica iz Zrenjanina Jelena Kuljić nominovana je za Nemačku džez nagradu, internacionalno priznanje koje se dodeljuje u 31 kategoriji za naročita kreativna i inovativna dostignuća, objavio je danas portal zrenjaninski.com.


Savez za Srbiju: Brnabić je jeftin potparol SNS-a u Ujedinjenim nacijama - Balkanska\nSavez za Srbiju (SzS) ocenio je danas da predsednica Vlade Srbije Ana Brnabić ponovo dokazuje da nije dostojna funkcije koju obavlja i da je svoju ulogu svela na “banalno podilaženje liku i delu Aleksandra Vučića”.\n“Umesto da boravak u Njujorku na Generalnoj skupštini Ujedinjenih nacija iskoristi da obavi što veći broj sastanka sa najvažnijim svetskim zvaničnicima u interesu Srbije i njenih građana, ona svoju energiju troši na blaćenje i klevetanje opozicije, izigravajući jeftinog portparola SNS-a”, navodi se u saopštenju SzS.\nPremijerka Ana Brnabić ranije je izjavila, komentarišući pokušaje kosovskih lidera da prisustvuju sednici u Njujorku, da i pojedini srpski opozicionari “po hodnicima UN pokušavaju da uhvate što više zvaničnika”.\n“Jedini lider opozicije koji prisustvuje 73. zasedanju GS UN je Vuk Jeremić kao bivši predsednik Generalne skupštine UN, a ne kao predstavnik srpske opozicije. Upravo zbog obavljanja te funkcije, Jeremić ima doživotnu pozivnicu za glavna zasedanja Generalne skupštine UN i boravi tamo kao nekadašnji visoki međunarodni zvaničnik, a ne kao predstavnik srpske opozicije”, navela je ta organizacija.\nSavez je naveo da Jeremić ne mora nikoga da tajno juri po hodnicima, kao što “maliciozno i nedostojno insinuira” predsednica Vlade, a u saopštenju je ocenjeno i da je “upravo njen boravak u sedištu UN-a bio potpuni fijasko”, jer kako se dodaje “premijerka bez uticaja u vlastitoj državi očigledno nikom ne može biti relevantan sagovornik.\n“Izjednačavanjem učestvovanja Jeremića na generalnoj skupštini UN sa boravkom Hašima Tačija i Bedžeta Pacolija u Njujorku, Ana Brnabić je još jednom pomerila standarde političkog licemerja, nanoseći štetu ugledu funkcije koju obavlja i zemlje koju predstavlja”, dodaje se u saopštenju.\nTags: ANA BRNABIĆ, SAVEZ ZA SRBIJU


Oliver Ivanović za Insajder: Kosa mi se diže kad zamislim kakve je pritiske trpeo Spasojević | KoSSev\nOliver Ivanović za Insajder: Kosa mi se diže kad zamislim kakve je pritiske trpeo Spasojević\nUtorak 19. septembar 2017, 23:39\nLider GI Sloboda, demokratija, pravda Oliver Ivanović smatra da lokalni izbori na Kosovu i Metohiji i većinski srpskim opštinama neće biti održani u demokratskom okruženju. Povodom povlačenja doktora Zorana Spasojevića sa liste GI SDP, Ivanović za Insajder kaže da „sve ukazuje na to da ovo nisu izbori i da to nema nikakve veze sa demokratijom“.\n„Očekujem hitnu reakciju države Srbije, ovo više nema nikakvog smisla“, kaže Ivanović.\nOliver Ivanović, lider GI SDP na čijoj listi je bio i doktor Zoran Spasojević kaže da je rezočaran ovakvom odlukom i da je siguran da iza nje stoji „strašan pritisak“.\nNovo povlačenje kandidature kod Olivera Ivanovića: Doktor odlučio da pozove birače da glasaju za Srpsku\nDr Ivanović: Nema pritiska na zaposlene. Da li je američki ambasador izdao zadatak da se posvađamo?\nJoš jedan kandidat za odbornika "doveden u zabludu": Tomislav Dejanović sa Milovićeve liste podržao Srpsku\nIvanović posle povlačenja kandidatura: Pritisak iz Srpske, žalosno je ovo što rade sa ljudima\nSa identičnim tekstom povukli kandidature kod Ivanovića, podržali Srpsku\nIvanović i Milović zajedno pred novinare: U julu ovakav incident, u oktobru ubistva?\n„Doktor Zoran Spasojević bio je jedan od najjačih ljudi na našoj listi. Ako je on morao da pristane da se povuče, meni se diže kosa na glavi kada pomislim šta je bio razlog za takvu odluku. Kakav je on pritisak trpeo?“, pita se Ivanović.\nOn podseća da predizborna kampanja na Kosovu još nije počela i da stranke nemaju pravo na predizborne aktivnosti.\n„Sve ovo se dešava iza kulisa. Pitanje je šta tek možemo da očekujemo kada kampanja počne ili sedam dana pred izbore“, kaže Ivanović.\nOn tvrdi da je Spasojević zbog kandidature na listi GI SDO prekinuta specijalizacija i to šest meseci pre kraja.\nSpasojević je treći kandidat koji je na isti način povukao svoje ime sa liste GI SDP i pružio podršku Srpskoj listi koju podržava Vlada Srbije (ukupno četiri i peti iz GI "Za naš Zvečan" koja nastupa u koaliciji sa Ivanovićevom strankom u Zvečanu, prim.red.).\nInače, u otvorenom pismu Spasojević je naveo da je odlučio sam da se povuče iz izbornog procesa. „Sve svoje potencijalne glasače pozivam da ne glasaju za mene, već da glas daju Srpskoj listi. Imao sam u vidu da politika predsednika Aleksandra Vučića čini sve kako bi mi Srbi bolje i bezbednije živeli na Kosovu i Metohiji i ulaže velike napore ka uspostavljanju srpskog jedinstva i sloge”, kaže se u saopštenju dr Zorana Spasojevića.


Vazduh je u Valjevu (na fotografiji, 1. februar 2021.) kategorisan u treću kategoriju, odnosno kao opasan po zdravlje.\n"Mi smo učili u školi da je vazduh bez boje, mirisa i ukusa, što sa Valjevom nije slučaj. Mi ovde jasno vidimo vazduh, jasno osećamo miris i jasno osećamo ukus".\nTako situaciju sa aerozagađenjem u Valjevu, gradu na oko 90 kilometara zapadno od Beogradu, u izjavi za Radio Slobodna Evropa (RSE) opisuje Zoran Nikolić.\nValjevci, koji udišu godinama najlošiji vazduh, sada nadu polažu u najave moguće gasifikacije grada. To je nedavno najavio i predsednik države Aleksandar Vučić.\n"Problem jeste veliki, to je problem i finansijske prirode, i jedini spas za grad je gasifikacija severnog i južnog dela grada jer tu je najveći broj individualnih ložišta koja za ogrev koriste sve i svašta, od drva, uglja, patika, sunđera, starih prozora, iverice… Boga molimo da vetar dune da bar malo prodišemo", dodao je Zoran Nikolić.\nZoran Nikolić (na fotografiji, 1. februar 2020.): Jedini spas za grad je gasifikacija severnog i južnog dela grada\nZvanično prekomerno zagađen vazduh\nVazduh je u Valjevu, prema zvaničnim podacima, kategorisan u treću kategoriju, odnosno kao opasan po zdravlje.\nKako se navodi u poslednje objavljenom godišnjem izveštaju o kvalitetu vazduha Agencije za zaštitu životne sredine, građani Valjeva, uz Suboticu i Kraljevo, su u 2019. godini udisali "prekomerno zagađen vazduh".\nU izveštaju se navodi i da je najveći broj dana sa prekoračenjem štetnih PM10 čestica u zimskim mesecima zabeležen upravo na stanici u Valjevu.\nValjevka Vesna Jakovljević smatra da uzroke lošeg kvaliteta vazduha u Valjevu, pre svega, treba tražiti u nerešenom grejanju individualnih stambenih jedinica.\nOna podseća da Valjevo ima Toplanu čiji kapaciteti nisu iskorišćeni i kaže da godinama pokušava da se priključi na Gradsku toplanu, ali da ljudi koji vode ovo javno preduzeće ne pokazuju interes da povećaju broj korisnika i ugase bar po još koji dimnjak.\n"Moj otac je pre 43 godine instalirao centralni sistem u porodičnoj kući nadajući se da ćemo se jednog dana prikačiti na Toplanu. To se za 43 godine nije dogodilo bez obzira na to što se svet za to vreme pomerio u mnogo čemu. Ali u ovom gradu je to nemoguće", ispričala je Jakovljević za RSE.\nVesna Jakovljević (na fotografiji, 1. februar 2021.): Uzroke treba tražiti u nerešenom grejanju stambenih jedinica\nOna je dodala i da je pre par godina ceo grad prekopani da su tada postavljene toplovodne cevi, a da su sredstva obezbeđena iz donacije češke vlade, ali da je mali broj kuća priključen.\n"Praktično, na kraju moje ulice, 80 metara od kuće, je nekakav izvod, priključak, i oni ne mogu da me priključe, nego traže da ja, ne oni, nagovorim komšije da se i oni priključe, da bi, navodno, Toplani jedino tada bilo isplativo", navodi Jakovljević.\nZa godinu dana samo nekoliko priključenja na sistem\nJakovljević se pita kako to da njena koleginica, primera radi, iz Sremske Mitrovice 100 kilometara od Valjeva može svakog momenta da se priključi ili na gasovod ili toplovod, po želji.\n"Predlažem da se ovi ljudi iz ‘Toplane Valjevo’ pošalju u Sremsku Mitrovicu, ne moraju u inostranstvo, da vide kako su oni tamo to rešili. Ja zaista ne znam, kako to da mi je kuća samo 80 metara od izvoda i da ne mogu da me priključe. To mi treba objasniti", ističe Jakovljević.\nEko gerila protiv zagađenja u Valjevu\nInženjer Dragan Despotović, zadužen za investicije i razvoj u lokalnom javnom preduzeću "Toplana Valjevo" priznaje da su u prošloj godini na toplovodni sistem priključene samo tri individualne kuće i par stambenih zgrada.\n"Što se tiče Toplane Valjevo ona je stub rešenja ovog problema zagađenja Valjeva. Mi možemo da priključimo još od 600 do 700 hiljada metara kvadratnih prostora", kaže Despotović za RSE, ali pitanje zašto to ne čine i dalje ostaje bez odgovora.\nMlade u tom gradu zbog aerozagađenja muče drugi problemi. Aleksandra je učenica četvrte godine Valjevske Gimnazije.\n"Ja sam osoba koja voli da trči i provodi vreme napolju i u prirodi i vodim računa o svom zdravlju. To je sada meni uskraćeno. Trčanjem i tom šetnjom više bih sebi nanela štete nego koristi. Takođe, da se provetri prostor, da se otvori soba, to je prosto nemoguće", rekla je Aleksandra za RSE.\nOna objašnjava da kada u svojoj sobi hoće da vežba, ne može da otvori prozor jer kada zadihana udiše vazduh koji uđe s polja, kako je objasnila, bukvalno se guši. To je nešto što je prisutno svakodnevno, ispričala je ova mlada Valjevka.\nZa četiri godine samo obećanja\nNovinarka Marija Petrović Marković, urednica portala "Valjevska posla" još 2017. godine pokrenula je medijski projekat "Da Valjevo prodiše". Ona za RSE kaže da se od tada ništa nije promenilo.\n"Za ove četiri godine apsolutno se ništa nije promenilo, niti je kvalitet vazduha postao bolji, naprotiv, niti su lokalne vlasti, kao i resorno ministarstvo išta konkretno uradili da Valjevci bar malo prodišu. Gušimo se godinama u nazad", ocenila je Petrović Marković.\nMarija Petrović Marković (na fotografiji, 28. februar 2021.): Godinama se gušimo\nOna je ocenila i da od onih koji treba da rade na rešavanju ovog dugogodišnjeg problema, stižu samo najave i obećanja.\nGradske vlasti u Valjevu su prethodnih godina usvojile važne akte - Plan kvaliteta vazduha od 2016. do 2021. godine, kao i set mera za smanjenje aerozagađenja. Iako se tada imao utisak da se sa rešavanjem tog problema krenulo sa mrtve tačke, svi akti su i dalje mrtvo slovo na papiru.\nFabrika "Krušik" u Valjevu, čija kotlarnica na dnevnom nivou potroši od 50 do 70 tona uglja, spade u najveće zagađivače vazduha u tom gradu. Direktor Vladan Lukić kaže da za rešavanje problema nedostaje novac.\n"Ali, da bi smo došli do realizacije neophodno je prethodno uraditi čitav niz projekata. Plan je da u narednih godinu dana, naravno uz pomoć države, promenimo kotlarnicu i da pređemo na gas kao energent", najavljuje za RSE prvi čovek "Krušika".\nFondacija Amal i Džordža Klunija za RSE: Moguće uključivanje u slučaj uzbunjivača iz 'Krušika'\nGradonačelnik za RSE: Uzdamo se u gasifikaciju\nNovi gradonačelnik Valjeva Lazar Gojković, koji je na tu funkciju izabran sa liste vladajuće Srpske napredne stranke (SNS), priznaje da je i ova grejna sezona izgubljena i da ništa nije urađeno. On se takođe uzda u skoru gasifikaciju.\n"Apsolutno je da je izgradnja transportnog gasovoda i gasifikacija grada jedino sigurno i pravo rešenje ovog višedecenijskog problema", rekao je Gojković za RSE.\nOn je podsetio i da je predsednik države, Aleksandar Vučić, najavio nedavno izgradnju gasovoda prema Valjevu prilikom nabrajanja budućih investicija.\nLazar Gojković (na fotografiji, fotoarhiv): Grejna sezona je izgubljena i da ništa nije urađeno\n"Uzdamo se da će to u nekom najkraćem mogućem roku doći do nas. Postoje stvari koje mi treba da uradimo dok gasovod ne dođe, i to čim se ova grejna sezona završi, a to je gašenje velikih kotlarnica u gradu na čvrsta goriva i njihov prelazak na neki drugi energent", kaže gradonačelnik Valjeva.\nPredsednik Srbije Aleksandar Vučić je prilikom puštanja novog gasovoda Turski tok u rad 1. januara 2021. rekao novinarima da ostaje da se radi na sekundarnoj gasifikaciji, odnosno da se gas sprovede do Vranja na jugu Srbije, Valjeva u centralnom i zapadnom delu, kao i do mesta na istoku i jugozapadu zemlje.\nIzvještaj "Živi planet" upozorava na katastrofalne posljedice aktivnosti ljudi


Veća i proizvodnja i izvoz struje - Bizlife.rs\nVeća i proizvodnja i izvoz struje\n18:01 Beograd, 30/01/2018\nElektroprivreda je u januaru proizvela za 9,5 odsto više struje nego u istom mesecu prošlr godine, a izvoz električne energije veći je za 24 miliona evra, izjavio je v.d. direktora EPS Milorad Grčić.\n„EPS je u poslednjih godinu dana počeo da ulaže u prenosnu mrežu i nedavno je u Ubu i Aranđelovcu položen kamen temeljac za gradnju trafostanica i rekonstruisan deo trafostanice u Bariču, čime je njen kapacitet povećan za 31 megavat“, rekao je Grčić novinarima posle obilaska tog baričkog objekta.\nDodao je da je trafostanica u Bariču neophodna za „širenje kineske kompanije Meita koja će za nekoliko nedelja otpočeti gradnju druge fabrike“ i najavio da će naredne godine biti modernizovana cela trafostanica.\nIstakao je da bi opština Obrenovac zbog Termoelektrane „Nikola Tesla“, koja proizvodi od 52 do 54 odsto ukupne struje u Srbiji, trebalo da ima prednost u odnosu na druge opštine, ali da „to do sada nije bilo tako“.\n„Proizvodnja struje u obrenovačkoj elektrani stvara obavezu da se i toj opštini, kao i Lazarevcu odakle se doprema ugalj, zbog čega su najvažniji energetski centri u Srbiji, obezbedi stabilno snabdevanje strujom“, rekao je Grčić.\nizvoz eps struja grcic


Uz pomoć Norveške od zaostalih do razvijenih opština\nTanjug 7. februara 2019. 18:05\nALEKSINAC – Uz podršku Norveške poslednjih nekoliko godina sprovedeni su brojni projekti u lokalnim samoupravama u Srbiji kao što je obnova škole u Novom Pazaru, pokretanje programa organske proizvodnje u Selenči, pomoć starim licima u Nišavskom i Zlatiborskom okrugu, rečeno je danas u Aleksincu gde je danas predstavljen projekat „Norveška uz vas – Srbija“ vredan 4,27 miliona evra.\nProjekat „Norveška za vas – Srbija“, u okviru kojeg se pruža pomoć 91 lokalnoj samoupravi u Srbiji, predstavljen je danas u Aleksincu u prisustvu predsednika Srbije Aleksandra Vučića, ambasadora Norveške Arnea Sanesa Bjornstada i predstavnika opština i gradova u Srbiji.\nJozef Gašparovski iz Selenče, u vojvođanskoj opštini Bač, kazao je da je uz pomoć ambasade Norveške Centar za organsku proizvodnju 2014.godine pokrenuo „Farm inkubator organske proizvodnje“ koji razvija inovativne alate za tu proizvodnju u ruralnim krajevima.\n„U okviru projekta koji je finansirala Norveška, napravili su parcele površine na kojima mladi i početnici mogu da nauče kako da se bave organskom poljoprivredom.\nObezbedili smo im parcele, sistem za navodnjavanje, mentorsku podršku i priliku da od marta do oktobra uče svaki korak proizvodnje po organskim principima i kako da se ponašaju na tržištu“, objasnio je Gašparovski.\n„Ova naša ideja je uspešno realizovana, nama više ne treba pomoć, možemo sami da se finansiramo. Hvala Norveškoj što je ovu ideju procenila kao dobru“, rekao je Gašparovski.\nU okviru projekta pomoći Norveške lokalnim samupravama rekonstruisana je Osnovna škola „Stefan Nemanja“ u Novom Pazaru i obnovljen krov Doma zdravlja u tom gradu.\n„U obnovu škole uloženo je 523.740 evra, od čega je Norveška izdvojila 360.000 evra za sanaciju krova, novo grejanje i fasadu. Škola je sada na grejanju uštedela četiri miliona evra“, naveo je Biševac.\nProjekat „Norveška za vas – Srbija“ sprovodi se od avgusta 2018. do jula 2020.godine u partnerstvu s Vladom Srbije i u saradnji sa nacionalnim i lokalnim institucijama u cilju osnaživanja i razvoja nerazvijenih područja u Srbiji, odnosno gradova i opština koji spadaju u treću i četvrtu grupu razvijenosti.


Novi Sad -- Poslanici Skupštine Vojvodine usvojili su budžet pokrajine za 2010. godinu od 56,45 milijardi dinara. SVM glasao protiv.\nIzvor: Beta petak, 18.12.2009. | 19:31\nOsim opozicije, protiv predloga je glasalo i devet poslanika Saveza vojvoðanskih Maðara (SVM) i ostalih stranaka iz sastava Maðarske koalicije. Predsednik SVM-a Ištvan Pastor rekao je da je rasprava o budžetu preuranjena, buduæi da Skupština Srbije još nije usvojila budžet Srbije za narednu godinu.\nPredsednik SVM-a, koji je i potpredsednik vojvoðanske vlade, zamerio je koalicionim partnerima što se budžetom ogranièava realizacija projekata Fonda za kapitalna ulaganja, jer æe èetiri od ukupno 10 milijardi dinara morati da bude izvoðeno za izgradnju Koridora 10, a ostatak sredstava znaèajno je optereæen potraživanjima izvoðaèa.\nPastor je zamerio i što od ukupnog iznosa budžeta 31 milijarda dinara èine transferna sredstva, a svega 21 milijarda efektivna sredstva za finansiranje svih ostalih funkcija pokrajine, što je za SVM neprihvatljivo jer prema Ustavu Srbije tri sedmine budžeta mora biti opredeljeno za kapitalna ulaganja.\nRadikali i poslanici Demokratske stranke Srbije ocenili su tokom rasprave da budžet nije razvojni i nema socijalnu dimenziju, te graðanima Vojvodine neæe doneti ništa dobro.\nOpozicija je ocenila i da je budžetski deficit od 10,5 milijardi dinara velika opasnost po devizni kurs i inflaciju, kao i da æe uticati na vraæanje kredita meðunarodnim finansijskim institucijama.\nPredsednik Vlade Vojvodine Bojan Pajtiæ rekao je u ekspozeu da æe prioritetni ciljevi pri realizaciji budžeta biti kapitalna ulaganja i programi koji omoguæuju otvaranje novih radnih mesta i razvoj privrede.\nPajtiæ je rekao da je na visinu budžeta opet uticala globalna ekonomska kriza i da je projektovan restirktivno, ali da æe se i pored toga pokrajina držati prioritetnih ciljeva.\n"Uèinili smo sve da napravimo maksimalne uštede da bismo ostvarili dva cilja, a to su programi podrške otvaranju novih radnih mesta i projekti pokrajinskih fondova koji æe objediniti svoje potencijale sa Metals bankom, kao i finansiranje investicija koje su preduslov za razvoj privrede", rekao je Pajtiæ.\nPokrajinski sekretar za finansije Jovica Ðukiæ rekao je da æe od ukupnog iznosa budžeta za 2010. godinu 31 milijarda dinara èiniti transferna sredstva, èetiri milijarde unapred su odreðene za izgradnju Koridora 10, a 21 milijarda su efektivna sredstva za finansiranje svih ostalih funkcija.\nOn je rekao da je ukupan fiskalni deficit utvrðen na nivou od 10,5 milijardi i u celini æe biti finansiran iz prenetih sredstava iz ranijih godina i planiranih prihoda od privatizacije u 2010. godini.\nPored odluke o budžetu, Skupština Vojvodine je danas prihvatila i dopunu odluke o budžetu Vojvodine za 2009. godinu, koja se odnosi na prenete nadležnosti sa Republike na pokrajinu, ali ne definiše konaèan iznos finansija.\nNa pitanje novinara kako æe biti definisano finansiranje novih nadležnosti koje su prenete na pokrajinu, Pajtiæ je rekao da æe o tome morati ozbiljno da se razgovara sa predstavnicima Vlade Srbije.\nBrnabiæ: Ništa loše nisam rekla o Rusiji, to je izvukao iz konteksta jedan èovek


ИЗБОРИ ЗА ЕВРОПСКИ ПАРЛАМЕНТ мењају позицију Србије\nVećina evropskih političara svesna je da na izborima za Evropski parlament koji su upravo startovali stiže račun na naplatu, jer su se nagomilali problemi koje Evropa nije blagovremeno prepoznala i rešavala, a delom ih je i gurala pod tepih. Otud nisu slučajna upozorenja da je ovo evropsko glasanje važnije nego ikad.\nIshod izbora će biti važan i za Srbiju, ne samo u pogledu dalje perspektive evrointegracija, već i kosovskog pitanja, ali i izbora budućeg posrednika u dijalog sa Prištinom, ocenjeno je u emisiji „Svet sa Sputnjikom“ čiji su gosti bili Dušan Gujaničić sa Instituta za političke studije, Rajko Petrović sa Instituta za evropske studije i Dimitrije Milić, programski direktor Novog trećeg puta.\nPrema mišljenju Gujaničića, nema nijednog ozbiljnog političara u Zapadnoj Evropi koji nije svestan težine i značaja momenta i potrebe da EU definiše svoj prostor, identitet i buduće delovanje.\nU 28 članica Evropske unije prvi na biračka mesta izlaze građani sa pravom glasa u Holandiji i Britaniji, zatim 24. maja u Irskoj, a potom do 26. maja i u ostalim zemljama. Bira se 751 poslanik, a preliminarni rezultati znaće se u kasnim večernjim satima u nedelju. Kampanja je protekla u znaku upozorenja da su ovi izbori, prema rečima potpredsednika Evropske komisije Fransa Timermansa, „izbori za dušu Evrope“, ali i straha od tzv. populista, migranata, Rusije, islamskog radikalizma…\nStrah je često jedan od glavnih pokretača da se mobilišu birači, ocenjuje Rajko Petrović. Kako kaže, globalističke struje postojećeg establišmenta hranile su svoje biračko telo strahom od suverenista, neopravdano tvrdeći da bi Evropa u kojoj bi te snage pobedile bila Evropa mraka.\n„Većina partija koje pripadaju tzv. suverenističkoj opciji je za EU. Oni jesu evroskeptični u smislu da su protiv postojećih institucionalnih mehanizama Unije, ali ogromna većina njih ne želi da je njihove države napuste. Oni samo žele EU koja bi bila drugačija i koja bi se modernizovala u skladu sa savremenim evropskim geopolitičkim tokovima“, objašnjava Petrović.\nSagovornici Sputnjika osvrnuli su se i na tezu plasiranu u nekim zapadnim medijima da su suvernističke stranke „Putinova peta kolona“. Prema rečima Dimitrija Milića, saradnja nekih stranaka tog bloka sa ruskim strankama postoji, ali ne na tom nivou da su one njihovi eksponenti. Istovremeno, kako napominje, i Kina i desne struje u SAD imaju interes da se umanji stepen federalizovanosti EU.\nDušan Gujaničić ističe da evropski suverenisti u kulturnom i civilizacijskom smislu vide Rusiju kao prirodnog saveznika, bez obzira što ona zbog svoje veličine i položaja nikad ne može biti članica EU.\nRajko Petrović skreće pažnju da SAD imaju svoje interese kad je reč o EU, ali i Izrael, čiji su interesi sinhronizovani sa onim što u Evropi radi bivši savetnik Donalda Trampa Stiv Benon, koji je osnovao je pokret u Briselu sa ciljem da pruži podršku populističkim partijama. Na drugoj strani je Džordž Soroš, koji je, dodaje Petrović, na čelu protivnika suverenista i trudi se da im postavi klip u točkove i favorizuje globalističke struje.\nAnkete nagoveštavaju da će dosad najveće grupacije Evropska narodna partija i Socijalisti i demokrati pasti sa 217 na 180 mesta, odnosno sa 186 na 149 mesta, dok bi liberalni savez Alde trebalo da dobije 76 poslanika, a Zeleni 57. Istovremeno, grupa Evropa nacija i slobode, u kojoj su partije poput italijanske Lige, britanskog UKIP-a i francuskog Nacionalnog okupljanja mogle bi da osvoje 62 u odnosu na dosadašnjih 37 mesta.\nNa pitanje šta bi uspon suverenista značio za Srbiju u smislu šansi za dalje evrointegracije, Dimitrije Milić odgovara da sve zavisi od pravca daljeg reformisanja Evropske unije.\n„Dok je u procesu promena — da li u dve, tri ili četiri brzine odlučivaće političari — pitanje je na koji način i u šta uopšte integrisati nove članice. Čak i da se bogatije države poput Islanda, koje bi bile neto davaoci, odluče da se integrišu neizvesno je kako bi mogle da budu primljene dok se ne redefiniše EU, da ne govorimo o zemljama Zapadnog Balkana koje bi bile neto primaoci, tj. više bi primale sredstava nego što bi davale“, navodi Milić.\nDušan Gujaničić smatra da bi jačanje suverenističkih stranaka svakako išlo u prilog Srbiji kad je reč o kosovskom pitanju.\n„Ako ništa drugo, sa povećanjem broja poslanika suverenističkih stranaka mogli bi da se čuju neki novi tonovi u Evropskom parlamentu u vezi sa KiM koji bi išli u prilog realnoj oceni stanja na terenu i srpskim interesima. Evropa još nema izgrađenu koherentnu politiku prema Kosmetu i tu postoji prazan prostor koji treba popuniti, a bar sa tog aspekta, blago rečeno, nije loše da se čuju i drugačija mišljenja“, veruje Gujaničić.\nRezultati evropskih izbora važni su za Srbiju i u pogledu izbora budućeg posrednika u dijalogu Beograda i Prištine koji bi zamenio Federiku Mogerini, kaže Rajko Petrović, koji se slaže da konzervativnije političke opcije mnogo više odgovaraju nacionalnim interesima Srbije.\n„Reč je partijama, poput partije Marin Le Pen ili Lige Matea Salvinija, koje više ne posmatraju problem KiM kao čisto međunarodno-pravno pitanje, već i kao istorijsko i civilizacijsko pitanje, jer percipiraju srpski narod kao stari evropski hrišćanski narod koji je dao svoj doprinos u stvaranju Evrope kakvu poznajemo. Zato bi, s obzirom na trenutno spoljnopolitičku orijentaciju Srbije, a to je put ka EU, bilo u našem interesu da te grupacije budu što jače i da se njihov glas u Evropskom parlamentu što jače čuje“, ističe Petrović.\nPupovca za gusu i na prevaspitavanje.


JBAS - Japan\nJapan je treća ekonomska sila na svetu, i vodeća nacija po pitanju tehnologije, robotike, automobilske i mašinske industrije, elektronike i medicinskih istraživanja.\nJapansko poslovanje je izuzetno napredno u pogledu tehnologije i infrastrukture, i uspešno održava vrlo skroman i tradicionalan pristup poslovanju i međuljudskim odnosima.\nJapanske kompanije u Srbiji direktno doprinose smanjenju zagađenja, prečišćavanju vazduha u industriji, smanjenju otpada na deponijama, boljim zdravstvenim uslugama, optimizaciji saobraćaja, napretku poljoprivrednih i industrijskih tehnologija, poboljšanju života ljudi sa posebnim potrebama.\nOdnosi R. Srbije i Japana su tradicionalno dobri i prijateljski uz obostrani interes za intenziviranje saradnje u svim oblastima i jačanje političkog dijaloga. Počeci prijateljstva datiraju još od 1882. godine kada je došlo do razmene nota između cara Meiđija, i sprskog kralja Milana Obrenovića.\nNaredna 2022. godina je od izuzetne važnosti jer se obeležava 140 godina prijateljstva ove dve zemlje. Ovaj značajan jubilej biće idealan za produbljivanje dugogodišnjeg prijateljstva Srbije i Japana.\nJapan je ostrvska država u istočnoj Aziji, sa oko 130 miliona stanovnika. Glavni grad Tokio koji broji skoro 14 miliona stanovnika. Zauzima površinu od čak 377,975 km² i sastoji se od 4 velika ostrva (Hokkaido, Honshu, Shikoku i Kyushu), kao i mnoštva manjih.\nEkonomski odnosi-bilateralna razmena\nU 2020. ostvarena je najveća robna razmena u proteklih nekoliko godina, u ukupnom iznosu od 212,97 miliona evra, uz izvoz iz Srbije od 83,2 miliona evra (rast od 62%) i uvoz iz Japana od 129,76 miliona evra (pad od oko 10,5 %). Rekordna vrednost našeg izvoza u Japan je ostvarena upravo u 2020.\nBrojne značajne japanske kompanije su vec dugo prisutne na tržištu Republike Srbije, pa su svoje poslove u Srbiji u poslednje tri godine započele i kompanije kao što su Toyo Tires, Nidec, Yazaki i Mayekawa.\nUprkos impresivnom tehnološkom napretku, snažnoj industriji i prehrambenoj proizvodnji, Japan je jedan od najvećih uvoznika hrane u Aziji (domaću tražnju podmiruje samo proizvodnja pirinča).\nAvio linijama Japan je spojen sa svim svetskim vazdušnim lukama. Glavni međunarodni aerodromi su Tokyo (Haneda i Narita), Osaka (Kansai), Nagoja (Chubu Centrair), Fukuoka i Saporo (Chitose).


Neće biti novog Nacrta zakona o zaštiti podataka o ličnosti – zaključak je iz odgovora Ministarstva pravde Insajderu | Insajder\nNeće biti novog Nacrta zakona o zaštiti podataka o ličnosti – zaključak je iz odgovora Ministarstva pravde Insajderu\nIz odgovora Ministarstva pravde na „pitanje dana“ redakcije Insajder može se zaključiti da neće biti izrade novog nacrta zakona o zaštiti podataka o ličnosti, pošto Ministarstvo tvrdi da je postojeći Nacrt usaglašen sa kritikama Evropske komisije i Eurodžasta. S druge strane, poverenik za zaštitu podataka o ličnosti Rodoljub Šabić danas je saopštio da najnovija verzija Nacrta nije u skladu s ranijim primedbama Evropske komisije, kao i da je Ministarstvo pravde „očigledno ignorisalo u potpunosti“ kritike EK u vezi s ovim Nacrtom.\nNa „pitanje dana- da li će biti izrađen novi nacrt zakona o zaštiti podatak o ličnosti“, Ministarstvo pravde u odgovoru navodi sledeće:\n„Ministarstvo pravde usaglasilo je Nacrt navedenog zakona, kako sa preporukama Evropske komisije, tako i sa preporukama Eurodžasta. Trenutno se Nacrt zakona nalazi na mišljenju kod relevantnih ministarstava i institucija. Nakon dobijenih mišljenja, Ministarstvo će finalizirati tekst Nacrta i proslediti Vladi Republike Srbije u dalju proceduru“, navodi Ministarstvo pravde u odgovoru Insajderu.\nSa druge strane, da tekst Nacrta nije usaglašen s kritikama EK upozoravaju poverenik za zaštitu podataka o ličnosti Rodoljub Šabić, kao i nevladina organizacija Partneri za demokratske promene Srbija.\nOva organizacija juče je saopštila da najnovija verzija Nacrta zakona nije usaglašena sa predlozima koje je iznela Evropska komisija.\nPoverenik Šabić je u današnjem saopštenju naveo da Nacrt predstavlja izuzetno loš tekst i da je takav ostao iako je nekoliko puta korigovan.\n„I s normativnog i s funkcionalnog stanovišta, on je na veoma niskom nivou, i što je najvažnije, praktično je neprimenljiv. On je čak teško čitljiv i shvatljiv i za pravnike koji se bave ovom materijom“, naglašava Šabić.\nU mišljenju Evropske komisije koje je juče dospelo u javnost, EK navodi da s obzirom na način na koji je predloženi tekst koncipiran, celokupan zakon će morati da bude promenjen kada Srbija postane članica Evropske unije.\nU mišljenju piše i da je problematična sama struktura Nacrta zakona, zatim da je Nacrt nerazumljiv, kao i da je problematična suština određenih zakonskih odredbi.\nManipulacije i oko sadržaja i oko forme mišljenja EK\nPored sadržaja kritika koje je uputila EK, polemisalo se i oko njihove forme.\nNaime, kako je Šabić nekoliko puta ukazao, Ministarstvo pravde je tvrdilo da mišljenje kao zvaničan dokument ne postoji, već samo kao elektronska prepiska.\nIpak, mišljenje EK u vidu sistematizovanog teksta postalo je javno kada ga je Ministarstvo za evropske integracije dostavilo organizaciji Partneri Srbija, na osnovu Zakona o dostupnosti informacijama od javnog značaja. Iz tog Ministarstva naznačili su u odgovoru organizaciji Partneri Srbija da je reč o komentarima Evropske komisije koji su im dostavljeni krajem aprila 2018.\nMinistarstvo pravde je danas u dopisu Insajderu, uz odgovor na „pitanje dana“ navelo i da ovaj dokument nema oznaku zvaničnog dokumenta.\n„Kada je reč o navodnom dokumentu Evropske komisije koji se odnosi na komentare Nacrta zakona o zaštiti podataka ličnosti, želimo da Vam ukažemo da elektronski dokument, koji ste dobili nema oznaku zvaničnog dokumenta (nemaju pečat, potpis ovlašćenog lica, itd), već predstavlja samo deo zvanične elektronske komunikacije sa Evropskom komisijom“, navodi Ministarstvo pravde.\nMinistarstvo ukazuje i na to da je u toku elektronske razmene poruka više sličnih dokumenata razmenjeno.\nOvo Ministarstvo je novinarima Insajdera dostavilo i delove elektronskih prepiski s EK i Eurodžastom koje pokazuju da, kako su naveli, Ministarstvo može da nastavi s procedurom „finalizacije procesa izrade Nacrta zakona“.\nU prvoj prepisci od 19. juna, tačnije odgovoru Eurodžasta Ministarstvu, navodi da se „su saglasni sa izmenama u tekstu Nacrta i da nemaju više komentara na Nacrt“.\nEvropska komisija nešto je uzdržanija u odgovoru Ministarstvu pravde od 22. Juna. Komisija izražava zahvalnost što je Ministarstvo razmatralo njihove komentare i što sarađuje sa Eurodžastom.\n„U ovoj fazi, razumemo da Ministarstvo pravde želi da nastavi s usvajanjem zakona. Nameravamo da pažljivo pratimo primenu zakona“, navodi se u odgovoru Evropske komisije.


Bile su to pobune majki - Žene u crnom\nU Senti su se tom prilikom okupili aktivisti i aktivistkinje, kao i učesnici i učesnice demonstracija kako bi podsetili na otpor koji su pružali u jeku prisilnih mobilizacija početkom devedestih godina.\nPodsetli su da je u masovnoj mobilizaciji 1991. godine 450 muškaraca iz tog grada dobilo je poziv za, navodno, petodnevnu vojnu vežbu, da bi ubrzo saznali da je to zapravo poziv na prvu liniju fronta u Hrvatskoj, te da se moraju prijaviti kao „dobrovoljci“. Senćani su se tada na gradskom trgu suprotstavili prisilnom odvođenju članova porodica na ratišta.\n“O tome se jako malo zna, kao što se ne zna o drugim, sličnim pobunama u Vojvodini. Mi smo smatrale da je naša obaveza da to učinimo vidljivim, da i drugi saznaju – a posebno i generacije mladih ljudi koji nemaju nikakav način da saznaju šta se dešavalo devedesetih”, kazala je Staša Zajović za Autonomiju.\nNovinarka i antiratna aktivistkinja iz Novog Sada Gizela Stanjo Tot, bila je svedok demonstracija pre 30 godina. Ona je za Autonomiju istakla da je suočavanje sa prošlošću veoma važno, kako bismo mogli da razumemo sve šta se događalo na ovom prostoru.\n“Veoma je važno, prvenstveno zbog mladih pokolenja. Odrasla nam je jedna generacija u ko zna kakvim okolnostima po pitanju informisanja o ovoj temi. Pamćenje i sećanje je veoma važno zbog odavanja časti svim onima koji su imali hrabrosti da se suprotsave ludilu, jer rat ne vodi nikud”, kazala je Gizela Stanjo Tot.\nStaša Zajović je na mirovnom skupu predstavila publikaciju u izdanju Žena u crnom „Pamtimo antiratni otpor – Vera Vebel Tatić i Centar za antiratnu akciju Ada“, kao i “Mapu antiratnog otpora u Srbiji”. U pomenutoj mapi, zabeležene su i pobune žena koje su se širom Srbije suprotstavljale ratu i mobilizaciji.\nSanja Kosović (Autonomija, foto: lična arhiva Nenada Čanka)\nTekst preuzet sa linka Autonomija - portal građanske Vojvodine


Bogdanić ozvaničio završetak rekonstrukcije Doma zdravlja u Gacku\n08/06/2017 | 13:41 ⇒ 13:41 | Izvor: RTRS\nMinistar zdravlja i socijalne zaštite Republike Srpske Dragan Bogdanić danas je u Gacku ozvaničio završetak rekonstrukcije Doma zdravlja, u koju je uloženo 430.000 KM.\nBogdanić je izrazio zadovoljstvo što su stanovnici Gacka dobili lijep i uređen objekat, izražavajući nadu da će na ovaj način zdravstvena zaštita biti podignuta na još veći nivo u ovoj lokalanoj zajednici.\n"Ova zdravstvena ustanova ima još veću težinu, jer se u njoj liječe i radnici Rudnika i Termoelektrane `Gacko` koji su podložni različitim povredama", rekao je Bogdanić.\nOn je dodao da će u narednom periodu biti obavljena kontrola da bi se utvrdilo da li su sredstva namjenski utrošena, odnosno da li su radovi urađeni u skladu sa projektom.\nNačelnik opštine Gacko Milan Radmilović izrazio je zadovoljstvo što je ova lokalna zajednica dobila renoviran medicinski objekat i što će stanovništvo ove opštine imati bolju uslugu, naglašavajući da je na redu nabavka dijagnostičke opreme.\nOn je izrazio nadu da će Ministarstvo zdravlja i socijalne zaštite i opština i ubuduće zajednički raditi na opremanju i osavremenjavanju ovog objekta koji ima desetak ljekara, među kojima i jedan broj specijalista.\nDirektor Doma zdravlja Gacko Vera Govedarica zahvalila je resornom ministarstvu i opštini na izdvojenim sredstvima, ukazujući da ima još problema koji se moraju u budućnosti rješavati.\n"Mislim da ćemo zajedničkim snagama uspjeti da riješimo probleme u zdravstvu u Republici Srpskoj", istakla je Govedarica.\nOna je navela da je veoma važno i za pacijente, ali i osoblje što je Dom zdravlja renoviran.\nRadovi, koji su trajali godinu dana, obuhvatili su rekonstrukciju pet ambulanti porodične medicine, u čemu je Ministarstvo zdravlja i socijalne zaštite učestvovalo sa 70 odsto, a Opština Gacko sa 30 odsto sredstava.\nZa opremu je izdvojeno oko 60.000 KM, a slijedi obezbjeđivanje sredstava za dijagnostiku.\nIako su domovi zdravlja u nadležnosti opština, proteklih godina je resorno ministarstvo u ove zdravstvene institucije uložilo znatna sredstva u izgradnju, rekonstrukciju i opremanje ambulanti porodične medicine u Republici Srpskoj.\nUlaganja u primarnu zdravstvenu zaštitu realizovana su u okviru projekta "Јačanje primarne zdravstvene zaštite", koji traje od 2006. godine i u okviru njega je izgrađeno ili rekonstruisano oko 320 ambulanti porodične medicine i uloženo oko 47 miliona KM širom Republike Srpske.\nMinistarstvo zdravlja i socijalne zaštite Republike Srspke finansira 70 odsto od vrijednosti projekta, dok je učešće lokalnih zajednica 30 odsto.


Jelena Milić: Rusija guši evropske integracije na Balkanu\nGlavni cilj Rusije na Balkanu je da uguši proces evropskih integracija u Srbiji, Bosni i Hercegovini i Crnoj Gori, ocenila je direktorka beogradskog Centra za evroatlantske studije Jelena Milić.\nKako je Milić objasnila, suština spoljne politike Rusije je da "arbitrarno odlučuje" o položaju Rusa van Rusije , ali i pravoslavaca i Slovena uopšte, na osnovu čega može da odluči da li će negde intervenisati ili ne.\n"Rusija demonstrira bizmarkovski način gledanja na 'prirodne' geografske zone interesa za koje misli da su joj bogomdane, bez obzira na to šta građani tih država o tome misle", kazala je Milić.\nKomentarišući istoriju odnosa između Rusije i balkanskih država, Mllić je ocenila da je na sceni "hiperprodukcija mitova i netačnosti o tradicionalno dobrim srpsko-ruskim, pa i balkansko- ruskim odnosima".\nIzmeđu Srbije i Rusije, kako je Milić rekla, takođe, nema intenzivne ni kulturne, ni tehničke, a ni ekonomske saradnje, dok je naglašena jedino trgovina energentima.\nOcenivši kao "mit" obim trgovisnke razmene između Srbije i Rusije, Milić je kazala da "kad bi se iz jednačine izuzeli energenti, Srbija više trguje sa Kosovom nego sa Rusijom".\nSiniša Mali MEĐU PRVIMA SE PRIJAVIO ZA 100 EVRA, ali ih još nije dobio, iako je imenjak ministra finansija, koga je i LIČNO UPOZNAO